# Europos Sąjungos C 414/2019

| | ISSN 1977-0960 |
| --- | --- |
| Europos Sąjungos
  oficialusis leidinys | C 414 |
| | |
| Leidimas lietuvių kalba | Informacija ir pranešimai | 62 metai2019m. gruodžio 10d. |

ISSN 1977-0960

Europos Sąjungos

oficialusis leidinys

C 414

Leidimas lietuvių kalba

Informacija ir pranešimai

62 metai2019m. gruodžio 10d.

---

| Turinys | Puslapis |
| --- | --- |
| | II   Komunikatai |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI |
| | Europos Komisija |
| 2019/C 414/01 | Neprieštaravimas koncentracijai, apie kurią pranešta (Byla M.9562 – Alight Solutions / NGA Human Resources) (
  1
  ) | 1 |

Turinys

Puslapis

II   Komunikatai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI

Europos Komisija

2019/C 414/01

Neprieštaravimas koncentracijai, apie kurią pranešta (Byla M.9562 – Alight Solutions / NGA Human Resources) (
  1
  )

1

1

---

| | IV   Pranešimai |
| --- | --- |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI |
| | Taryba |
| 2019/C 414/02 | Tarybos ir Taryboje posėdžiavusių valstybių narių vyriausybių atstovų išvados dėl darbo su jaunimu naudojantis skaitmeninėmis technologijomis | 2 |
| 2019/C 414/03 | Tarybos išvados dėl 5G svarbos Europos ekonomikai ir poreikio mažinti su 5G susijusią saugumo riziką | 7 |
| 2019/C 414/04 | Pranešimas asmenims, kuriems taikomos ribojamosios priemonės, numatytos Tarybos sprendime 2011/172/BUSP ir Tarybos reglamente (ES) Nr. 270/2011 dėl ribojamųjų priemonių atsižvelgiant į padėtį Egipte | 10 |
| 2019/C 414/05 | Pranešimas asmenims, kuriems taikomos ribojamosios priemonės, numatytos Tarybos sprendime 2010/788/BUSP su pakeitimais, padarytais Tarybos sprendimu (BUSP) 2019/2109, ir Tarybos reglamente (EB) Nr. 1183/2005, kuris įgyvendinamas Tarybos įgyvendinimo reglamentu (ES) 2019/2101, dėl ribojamųjų priemonių Kongo Demokratinei Respublikai | 11 |
| 2019/C 414/06 | Pranešimas duomenų subjektams, kuriems taikomos Tarybos reglamente (EB) Nr. 1183/2005, nustatančiame tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, numatytos ribojamosios priemonės | 12 |
| | Europos Komisija |
| 2019/C 414/07 | 2019 m. gruodžio 9 d. Euro kursas | 13 |

IV   Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Taryba

2019/C 414/02

Tarybos ir Taryboje posėdžiavusių valstybių narių vyriausybių atstovų išvados dėl darbo su jaunimu naudojantis skaitmeninėmis technologijomis

2

2019/C 414/03

Tarybos išvados dėl 5G svarbos Europos ekonomikai ir poreikio mažinti su 5G susijusią saugumo riziką

7

2019/C 414/04

Pranešimas asmenims, kuriems taikomos ribojamosios priemonės, numatytos Tarybos sprendime 2011/172/BUSP ir Tarybos reglamente (ES) Nr. 270/2011 dėl ribojamųjų priemonių atsižvelgiant į padėtį Egipte

10

2019/C 414/05

Pranešimas asmenims, kuriems taikomos ribojamosios priemonės, numatytos Tarybos sprendime 2010/788/BUSP su pakeitimais, padarytais Tarybos sprendimu (BUSP) 2019/2109, ir Tarybos reglamente (EB) Nr. 1183/2005, kuris įgyvendinamas Tarybos įgyvendinimo reglamentu (ES) 2019/2101, dėl ribojamųjų priemonių Kongo Demokratinei Respublikai

11

2019/C 414/06

Pranešimas duomenų subjektams, kuriems taikomos Tarybos reglamente (EB) Nr. 1183/2005, nustatančiame tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, numatytos ribojamosios priemonės

12

Europos Komisija

2019/C 414/07

2019 m. gruodžio 9 d. Euro kursas

13

---

| | V   Nuomonės |
| --- | --- |
| | PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU |
| | Europos Komisija |
| 2019/C 414/08 | Pranešimas apie antidempingo priemonių, taikomų tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.), galiojimo termino peržiūros inicijavimą | 14 |
| | PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU |
| | Europos Komisija |
| 2019/C 414/09 | Išankstinis pranešimas apie koncentraciją (Byla M.9694 – Hermes / Iridium / JV) Bylą numatoma nagrinėti supaprastinta tvarka (
  1
  ) | 30 |
| 2019/C 414/10 | Išankstinis pranešimas apie koncentraciją (Byla M.9521 – Bamesa / Sumitomo / Steel Centre Europe) Bylą numatoma nagrinėti supaprastinta tvarka (
  1
  ) | 32 |
| | KITI AKTAI |
| | Europos Komisija |
| 2019/C 414/11 | Pranešimo apie vyno sektoriaus produktų nuorodos specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis | 33 |

V   Nuomonės

PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU

Europos Komisija

2019/C 414/08

Pranešimas apie antidempingo priemonių, taikomų tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.), galiojimo termino peržiūros inicijavimą

14

PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU

Europos Komisija

2019/C 414/09

Išankstinis pranešimas apie koncentraciją (Byla M.9694 – Hermes / Iridium / JV) Bylą numatoma nagrinėti supaprastinta tvarka (
  1
  )

1

30

2019/C 414/10

Išankstinis pranešimas apie koncentraciją (Byla M.9521 – Bamesa / Sumitomo / Steel Centre Europe) Bylą numatoma nagrinėti supaprastinta tvarka (
  1
  )

1

32

KITI AKTAI

Europos Komisija

2019/C 414/11

Pranešimo apie vyno sektoriaus produktų nuorodos specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

33

---

| | |
| --- | --- |
| | (1)   Tekstas svarbus EEE. |

---

(1)   Tekstas svarbus EEE.

1

| LT | |
| --- | --- |

LT

---

II Komunikatai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI

Europos Komisija

| 10.12.2019 | LT | Europos Sąjungos oficialusis leidinys | C 414/1 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/1

---

Neprieštaravimas koncentracijai, apie kurią pranešta

(Byla M.9562 – Alight Solutions / NGA Human Resources)

(Tekstas svarbus EEE)

(2019/C 414/01)

2019 m. spalio 29 d. Komisija nusprendė neprieštarauti pirmiau nurodytai koncentracijai, apie kurią pranešta, ir pripažinti ją suderinama su vidaus rinka. Šis sprendimas priimtas remiantis Tarybos reglamento (EB) Nr. 139/2004 (1) 6 straipsnio 1 dalies b punktu. Visas sprendimo tekstas pateikiamas tik anglų kalba ir bus viešai paskelbtas iš jo pašalinus visą konfidencialią su verslu susijusią informaciją. Sprendimo tekstą bus galima rasti:

| — | Komisijos konkurencijos svetainės susijungimų skiltyje (http://ec.europa.eu/competition/mergers/cases/). Šioje svetainėje konkrečius sprendimus dėl susijungimo galima rasti įvairiais būdais, pavyzdžiui, pagal įmonės pavadinimą, bylos numerį, sprendimo priėmimo datą ir sektorių, |
| --- | --- |

—

Komisijos konkurencijos svetainės susijungimų skiltyje (http://ec.europa.eu/competition/mergers/cases/). Šioje svetainėje konkrečius sprendimus dėl susijungimo galima rasti įvairiais būdais, pavyzdžiui, pagal įmonės pavadinimą, bylos numerį, sprendimo priėmimo datą ir sektorių,

| — | elektroniniu formatu EUR-Lex svetainėje (http://eur-lex.europa.eu/homepage.html?locale=lt). Dokumento Nr. 32019M9562. EUR-Lex svetainėje galima rasti įvairių Europos Sąjungos teisės aktų. |
| --- | --- |

—

elektroniniu formatu EUR-Lex svetainėje (http://eur-lex.europa.eu/homepage.html?locale=lt). Dokumento Nr. 32019M9562. EUR-Lex svetainėje galima rasti įvairių Europos Sąjungos teisės aktų.

---

(1)  OL L 24, 2004 1 29, p. 1.

---

IV Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Taryba

| 10.12.2019 | LT | Europos Sąjungos oficialusis leidinys | C 414/2 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/2

---

Tarybos ir Taryboje posėdžiavusių valstybių narių vyriausybių atstovų išvados dėl darbo su jaunimu naudojantis skaitmeninėmis technologijomis

(2019/C 414/02)

EUROPOS SĄJUNGOS TARYBA IR TARYBOJE POSĖDŽIAUJANTYS VALSTYBIŲ NARIŲ VYRIAUSYBIŲ ATSTOVAI,

PRIPAŽINDAMI, KAD:

| 1. | Tarybos išvados dėl pažangaus darbo su jaunimu prisideda prie darbo su jaunimu novatoriško plėtojimo Europoje ir turėtų būti dedama daugiau pastangų siekiant tęsti darbą šia kryptimi; |
| --- | --- |

1.

| 2. | skaitmeninis raštingumas ir kiti XXI a. įgūdžiai yra itin svarbūs jaunimo savarankiškumo, socialinės įtraukties, įsidarbinimo galimybių ir kasdienio gyvenimo elementai. Jauni žmonės turi įvairių kompetencijų, leidžiančių jiems veikti skaitmeninėje aplinkoje. Tačiau būsimame darbe ir kasdieniame gyvenime visiems jauniems žmonėms reikės aktyvaus, lankstaus ir kritiško požiūrio į skaitmenines technologijas; |
| --- | --- |

2.

| 3. | reikia panaikinti skaitmeninę atskirtį (1). Visi jaunuoliai, nepaisant jų socialinės kilmės, turėtų turėti vienodas galimybes stiprinti skaitmenines kompetencijas (2); |
| --- | --- |

3.

| 4. | darbas su jaunimu naudojantis skaitmeninėmis technologijomis gali padėti pasiekti Europos jaunimo tikslus (3); |
| --- | --- |

4.

| 5. | reikia spręsti lyčių nelygybės problemą skaitmeninių kompetencijų ir dalyvavimo skaitmeninėje veikloje srityje, taip pat kovoti su stereotipais, susijusiais su skaitmeninių technologijų naudojimu; |
| --- | --- |

5.

| 6. | darbas su jaunimu suteikia daug patirtinio mokymosi neformalioje aplinkoje galimybių ir galimybių įtraukti jaunimą į veiklą, kuria siekiama stiprinti jų skaitmenines kompetencijas ir gebėjimą naudotis žiniasklaidos priemonėmis. Darbas su jaunimu taip pat gali įtraukti jaunuolius, kuriems gresia pavojus skaitmeninėje visuomenėje būti pamirštiems; |
| --- | --- |

6.

| 7. | darbo su jaunimu metodai, tikslai, principai ir profesinės ribos turėtų būti nustatomi atsižvelgiant į skaitmeninimą, ir į šį aspektą turėtų būti atsižvelgiama vertinant jų poveikį; |
| --- | --- |

7.

| 8. | darbas su jaunimu suteikia jauniems žmonėms galimybę būti aktyviems ir kūrybiškiems skaitmeninėje visuomenėje, priimti informacija paremtus ir argumentuotus sprendimus ir prisiimti atsakomybę už savo skaitmeninę tapatybę bei ją kontroliuoti. Darbas su jaunimu taip pat gali padėti jaunuoliams susidūrus su rizika internete, susijusia su elgesiu, turiniu, sąlyčiu ir komercine veikla (4), įskaitant neapykantą kurstančias kalbas, patyčias kibernetinėje erdvėje, dezinformaciją ir propagandą; |
| --- | --- |

8.

| 9. | darbo su jaunimu skaitmeninimas dažnai suprantamas kaip naudojimasis socialine žiniasklaida. Tačiau sparčiai atsiranda naujų skaitmeninių technologijų. Dirbtinis intelektas, virtuali realybė, robotika ir blokų grandinės technologija, be kita ko, daro poveikį mūsų visuomenėms ne tik komunikacijos srityje. Reikalingi ne tik baziniai skaitmeniniai įgūdžiai – svarbūs yra ir specifiniai skaitmeniniai įgūdžiai, suteikiantys jaunimui daugiau įsidarbinimo galimybių. Dirbant su jaunimu turėtų būti galima spręsti skaitmeninės ir fizinės aplinkos konvergencijos iššūkius ir pasinaudoti skaitmeninės transformacijos teikiamomis galimybėmis, kartu įveikiant iššūkius, susijusius su paslaugomis; |
| --- | --- |

9.

| 10. | sparti skaitmeninių medijų ir technologijų pažanga pastaraisiais metais taip pat turėjo įtakos darbui su jaunimu. Tačiau daugeliui su jaunimu dirbančių specialistų dėl finansinių, struktūrinių, materialinių ar administracinių priežasčių trūksta skaitmeninių kompetencijų ir žinių, kurios leistų kuo geriau panaudoti skaitmenines technologijas siekiant užtikrinti aukštą darbo su jaunimu kokybę; |
| --- | --- |

10.

| 11. | daugelyje jaunimo politikos dokumentų stinga įžvalgų apie būdus, kuriais skaitmeninimas darys poveikį visuomenei, jaunimui ir darbui su jaunimu. Daugelyje strategijų taip pat trūksta holistinio požiūrio į darbo su jaunimu skaitmeniniame amžiuje plėtojimą; |
| --- | --- |

11.

PRAŠO VALSTYBIŲ NARIŲ, LAIKANTIS SUBSIDIARUMO PRINCIPO IR ATITINKAMAIS LYGMENIMIS:

| 12. | skatinti ir plėtoti jaunimo politiką ir strategijas, kuriomis būtų siekiama iniciatyviai veikti technologijų plėtros ir skaitmeninimo atžvilgiu. Formuojant politiką, kuri turi įtakos jaunimo gyvenimui, reikėtų atsižvelgti į skaitmeninimo poveikį visuomenei, įskaitant darbo su jaunimu praktiką ir paslaugas, ir jį įvertinti. Šiuo tikslu reikėtų sustiprinti atitinkamų politikos sektorių ir suinteresuotųjų subjektų tarpsektorinį bendradarbiavimą; |
| --- | --- |

12.

| 13. | kai taikytina, į savo jaunimo strategijas ar kitus susijusius politikos planus įtraukti aiškius tikslus ir konkrečius veiksmus, kuriais būtų plėtojamas ir įgyvendinamas darbas su jaunimu naudojantis skaitmeninėmis technologijomis ir įvertinamas jo poveikis jaunimui bei darbui su jaunimu. Šie tikslai turėtų būti grindžiami žiniomis, įrodymais ir duomenimis, susijusiais su jaunimo skaitmeninėmis kompetencijomis, ir darbo su jaunimu tarnybų poreikiais; |
| --- | --- |

13.

| 14. | skatinti su jaunimu dirbančius subjektus ir jaunimo organizacijas siekti šių tikslų kartu plėtojant jų skaitmeninę veiklą ir paslaugas atsižvelgiant į konkrečius jų interesus ir poreikius, taip pat taikyti naujoviškas metodikas, kuriomis būtų padedama siekti darbo su jaunimu rezultatų, be kita ko, vykdant darbą su jaunimu naudojantis skaitmeninėmis technologijomis; |
| --- | --- |

14.

| 15. | kai tikslinga, apsvarstyti galimybę taikyti eksperimentinius ir novatoriškus metodus ir naujus bendradarbiavimo modelius siekiant vykdyti veiklą ir teikti paslaugas, susijusias su darbu su jaunimu naudojantis skaitmeninėmis technologijomis; |
| --- | --- |

15.

| 16. | prireikus investuoti į jaunimo darbuotojų, jaunimo organizacijų ir su jaunimu dirbančių organizacijų skaitmeninių gebėjimų gerinimą ir parengti šio darbo gaires. Darbas su jaunimu naudojantis skaitmeninėmis technologijomis galėtų būti įtrauktas į jaunimo darbuotojų profesinio mokymo programas ir savanorių mokymą, taip pat į jaunimo darbuotojų tęstinį lavinimą ir mokymą; |
| --- | --- |

16.

| 17. | skatinti jaunimo darbuotojus ir jaunimą plėsti ir tobulinti savo skaitmenines kompetencijas kartu mokantis vieniems iš kitų; |
| --- | --- |

17.

| 18. | skatinti naudoti jaunimo darbuotojams skirtą esamą medžiagą (5) ir kurti naują darbo su jaunimu naudojantis skaitmeninėmis technologijomis medžiagą ir rengti mokymus pasitelkiant, inter alia, ekspertų grupės, įsteigtos pagal 2016–2018 m. Europos Sąjungos darbo planą jaunimo srityje, pasiūlytą mokymo poreikių sąrašą (6). Be to, organizuoti darbo su jaunimu naudojantis skaitmeninėmis technologijomis strateginės plėtros srities mokymus; |
| --- | --- |

18.

| 19. | sukurti erdvę ir sąlygas eksperimentavimui, kad būtų kuriamos skaitmeninės priemonės ir paslaugos darbo su jaunimu srityje, taip pat suburti darbo su jaunimu, jaunimo klausimų mokslinių tyrimų ir informacinių ir ryšių technologijų (IRT) sektorius plėtojant sėkmingą darbo su jaunimu naudojantis skaitmeninėmis technologijomis praktiką ir dalijantis patirtimi; |
| --- | --- |

19.

| 20. | sudaryti jaunimui galimybes praktikuotis ir tobulėti skaitmeninių kompetencijų srityje įvairiomis darbo su jaunimu formomis, įskaitant svarbiausias skaitmeninių kompetencijų sritis, išvardytas Europos skaitmeninės kompetencijos programoje „DigComp 2.1“: gebėjimą naudotis informacija ir duomenimis, bendravimą ir bendradarbiavimą; turinio kūrimą; saugą ir problemų sprendimą. Mokymosi būdai gali apimti patirtinį mokymąsi, atvirkštinį kuravimą ir bendradarbiavimą tarp kartų; |
| --- | --- |

20.

| 21. | suteikti galių jauniems žmonėms, įskaitant tuos, kurie jaučiasi negirdimi ir (arba) kurie turi mažiau galimybių, aktyviai dalyvauti demokratiniuose sprendimų priėmimo procesuose, įskaitant ES jaunimo dialogą, įtraukiant juos į skaitmenines ir kitas novatoriškas ir alternatyvias dalyvavimo demokratiniame gyvenime formas; |
| --- | --- |

21.

| 22. | apsvarstyti visas kliūtis, įskaitant visų formų diskriminaciją ir lyčių stereotipus, kurie galėtų neigiamai paveikti jaunimo galimybes ir motyvaciją įgyti skaitmeninių įgūdžių per visą lavinimo, mokymo ir profesinį kelią, taip pat rinktis gamtos mokslų, technologijų, meno, inžinerijos ir matematikos (STEAM) studijas ir karjerą; |
| --- | --- |

22.

| 23. | stiprinti darbo su jaunimu vaidmenį remiant jaunų žmonių kūrybišką technologijų naudojimą ir suteikti jiems įgūdžių, kurie padėtų jiems būti ir kritiškais vartotojais, ir aktyviais kūrėjais technologiniu požiūriu; |
| --- | --- |

23.

| 24. | skatinti sudaryti jaunuoliams, visų pirma turintiems mažiau galimybių, ir jaunuoliams, gyvenantiems kaimo ir atokiuose regionuose, arba jeigu nėra galimybės dirbti susitinkant tiesiogiai, geresnę prieigą prie darbo su jaunimu paslaugų naudojant skaitmenines technologijas; |
| --- | --- |

24.

PRAŠO VALSTYBIŲ NARIŲ IR KOMISIJOS, ATSIŽVELGIANT Į JŲ ATITINKAMĄ KOMPETENCIJĄ:

| 25. | skatinti keistis geriausios praktikos pavyzdžiais, susijusiais su skaitmeninių strategijų įgyvendinimu ir plėtojimu, be kita ko, pasinaudojant „Erasmus +“ ir kitų atitinkamų ES finansavimo priemonių teikiamomis galimybėmis; |
| --- | --- |

25.

| 26. | propaguoti ir naudoti esamas skaitmenines ir fizines platformas tarpusavio mokymosi veiklai, susijusiai su skaitmeninių technologijų, kurios gali būti darbo su jaunimu priemonė, veiklos rūšis arba turinys, naudojimu; |
| --- | --- |

26.

| 27. | organizuoti jaunimą, jaunimo darbuotojus, ekspertus, tyrėjus ir IRT sektoriaus atstovus buriančius renginius, kad būtų atrasti nauji būdai ir metodai, kaip naudoti technologijas darbo su jaunimu srityje; |
| --- | --- |

27.

| 28. | skatinti ir remti Europos masto mokslinius tyrimus, siekiant didinti žinias apie skaitmeninimo poveikį jaunimui ir darbui su jaunimu; |
| --- | --- |

28.

| 29. | neformaliojo mokymosi ir mokymo priemonėmis gerinti skaitmenines kompetencijas, atsižvelgiant į skaitmeninio švietimo veiksmų plano atnaujinimo procesą, rengiantis jį išplėsti ir taikyti darbo su jaunimu srityje. |
| --- | --- |

29.

---

(1)  Terminas „skaitmeninė atskirtis“ aiškiai apima prieigą prie IRT, taip pat susijusius įgūdžius, kurių reikia norint dalyvauti informacinėje visuomenėje.

(2)  Skaitmeninė atskirtis gali būti klasifikuojama pagal lytį, amžių, išsilavinimą, pajamas, socialines grupes arba geografinę vietovę.

(3)  2019–2027 m. ES jaunimo strategijos 3 priedas.

(4)  https://www.childnet.com/ufiles/Supporting-Young-People-Online.pdf

(5)  Pavyzdžiui, „Salto“ priemonių rinkinys mokymui ir darbui su jaunimu, https://www.salto-youth.net/tools/toolbox/.

(6)  Ekspertų grupės apibrėžti mokymo poreikiai dėl su skaitmeninimu susijusių pavojų, teikiamų galimybių ir pasekmių jaunimui, darbui su jaunimu ir jaunimo politikai apima, be kita ko, šias sritis: 1. visuomenės skaitmeninimas, 2. darbo su jaunimu naudojantis skaitmeninėmis technologijomis planavimas, projektavimas ir vertinimas, 3. gebėjimas naudotis informacija ir duomenimis, 4. komunikacija, 5. skaitmeninis kūrybiškumas, 6. sauga ir 7. apmąstymas ir vertinimas (https://publications.europa.eu/s/fouj).

---

PRIEDAS

A.   Nuorodos

Priimdama šias išvadas Taryba atkreipia dėmesį į toliau išdėstytus dokumentus:

| 1. | Tarybos išvados dėl pažangaus darbo su jaunimu (2017/C 418/02) |
| --- | --- |

1.

Tarybos išvados dėl pažangaus darbo su jaunimu (2017/C 418/02)

| 2. | Tarybos išvados dėl vaikų apsaugos skaitmeniniame pasaulyje (OL C 372, 2011 12 20, p. 15) |
| --- | --- |

2.

Tarybos išvados dėl vaikų apsaugos skaitmeniniame pasaulyje (OL C 372, 2011 12 20, p. 15)

| 3. | Ekspertų grupė, įsteigta pagal 2016–2018 m. Europos Sąjungos darbo planą jaunimo srityje dėl rizikos, skaitmeninimo galimybių ir poveikio jaunimui, darbui su jaunimu ir jaunimo politikai. Skaitmeninio jaunimo darbo plėtojimas. Politikos rekomendacijos ir mokymo poreikiai (2017 m.) |
| --- | --- |

3.

Ekspertų grupė, įsteigta pagal 2016–2018 m. Europos Sąjungos darbo planą jaunimo srityje dėl rizikos, skaitmeninimo galimybių ir poveikio jaunimui, darbui su jaunimu ir jaunimo politikai. Skaitmeninio jaunimo darbo plėtojimas. Politikos rekomendacijos ir mokymo poreikiai (2017 m.)

| 4. | Europos Komisija, „DigComp 2.1“. Piliečiams skirta Europos skaitmeninės kompetencijos programa, aštuoni kvalifikacijos lygiai ir naudojimo pavyzdžiai (2017 m.) |
| --- | --- |

4.

Europos Komisija, „DigComp 2.1“. Piliečiams skirta Europos skaitmeninės kompetencijos programa, aštuoni kvalifikacijos lygiai ir naudojimo pavyzdžiai (2017 m.)

| 5. | Komisijos komunikatas dėl skaitmeninio švietimo veiksmų plano (COM(2018) 22 final) |
| --- | --- |

5.

Komisijos komunikatas dėl skaitmeninio švietimo veiksmų plano (COM(2018) 22 final)

| 6. | Komisijos komunikatas dėl Europos strategijos dėl vaikams geresnio interneto (COM/2012/0196 final) |
| --- | --- |

6.

Komisijos komunikatas dėl Europos strategijos dėl vaikams geresnio interneto (COM/2012/0196 final)

| 7. | Europos Komisija. Interneto ir socialinės žiniasklaidos poveikio jaunimo dalyvavimui ir darbui su jaunimu tyrimas (2018 m.) |
| --- | --- |

7.

Europos Komisija. Interneto ir socialinės žiniasklaidos poveikio jaunimo dalyvavimui ir darbui su jaunimu tyrimas (2018 m.)

| 8. | Europos Sąjungos Tarybos ir Taryboje posėdžiavusių valstybių narių vyriausybių atstovų rezoliucija dėl Europos bendradarbiavimo jaunimo reikalų srityje sistemos: 2019–2027 m. Europos Sąjungos jaunimo strategija (2018/C 456/01) |
| --- | --- |

8.

Europos Sąjungos Tarybos ir Taryboje posėdžiavusių valstybių narių vyriausybių atstovų rezoliucija dėl Europos bendradarbiavimo jaunimo reikalų srityje sistemos: 2019–2027 m. Europos Sąjungos jaunimo strategija (2018/C 456/01)

| 9. | 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1) |
| --- | --- |

9.

2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1)

| 10. | Tarybos rekomendacija dėl bendrųjų visą gyvenimą trunkančio mokymosi gebėjimų (2018/C 189/01) |
| --- | --- |

10.

Tarybos rekomendacija dėl bendrųjų visą gyvenimą trunkančio mokymosi gebėjimų (2018/C 189/01)

| 11. | Europos lyčių lygybės instituto (EIGE) ataskaita „Lyčių lygybė ir jaunimas: skaitmeninimo galimybės ir rizika“ (14348/18 ADD 2) |
| --- | --- |

11.

Europos lyčių lygybės instituto (EIGE) ataskaita „Lyčių lygybė ir jaunimas: skaitmeninimo galimybės ir rizika“ (14348/18 ADD 2)

| 12. | Ekranų vaikai. IRT, skaitmeninės ir socialinės žiniasklaidos naudojimas darbo su jaunimu srityje. Austrijos, Danijos, Suomijos, Šiaurės Airijos ir Airijos Respublikos mokslinių tyrimų rezultatų apžvalga (2016 m.) |
| --- | --- |

12.

Ekranų vaikai. IRT, skaitmeninės ir socialinės žiniasklaidos naudojimas darbo su jaunimu srityje. Austrijos, Danijos, Suomijos, Šiaurės Airijos ir Airijos Respublikos mokslinių tyrimų rezultatų apžvalga (2016 m.)

| 13. | ES ir Europos Tarybos jaunimo partnerystės simpoziumo ataskaita „Sujunkime taškus: jaunimas, socialinė įtrauktis ir skaitmeninimas“ (2018 m. birželio 26–28 d., Talinas) |
| --- | --- |

13.

ES ir Europos Tarybos jaunimo partnerystės simpoziumo ataskaita „Sujunkime taškus: jaunimas, socialinė įtrauktis ir skaitmeninimas“ (2018 m. birželio 26–28 d., Talinas)

B.   Terminų apibrėžtys

Šiose Tarybos išvadose:

| — | skaitmeninės kompetencijos implikuoja patikimą, kritišką ir atsakingą skaitmeninių technologijų naudojimą mokymosi, darbo ir dalyvavimo visuomenės gyvenime tikslais ir jų išmanymą. Jos apima [...] gebėjimą naudotis informacija ir duomenimis, bendravimą ir bendradarbiavimą, gebėjimą naudotis žiniasklaidos priemonėmis, skaitmeninio turinio kūrimą (įskaitant programavimą), saugą (įskaitant skaitmeninę gerovę ir su kibernetiniu saugumu susijusias kompetencijas), su intelektine nuosavybe susijusius klausimus, [...] problemų sprendimą ir kritinį mąstymą (šaltinis: Tarybos rekomendacija dėl bendrųjų mokymosi visą gyvenimą gebėjimų (2018/C 189/01), |
| --- | --- |

—

skaitmeninės kompetencijos implikuoja patikimą, kritišką ir atsakingą skaitmeninių technologijų naudojimą mokymosi, darbo ir dalyvavimo visuomenės gyvenime tikslais ir jų išmanymą. Jos apima [...] gebėjimą naudotis informacija ir duomenimis, bendravimą ir bendradarbiavimą, gebėjimą naudotis žiniasklaidos priemonėmis, skaitmeninio turinio kūrimą (įskaitant programavimą), saugą (įskaitant skaitmeninę gerovę ir su kibernetiniu saugumu susijusias kompetencijas), su intelektine nuosavybe susijusius klausimus, [...] problemų sprendimą ir kritinį mąstymą (šaltinis: Tarybos rekomendacija dėl bendrųjų mokymosi visą gyvenimą gebėjimų (2018/C 189/01),

| — | darbas su jaunimu naudojantis skaitmeninėmis technologijomis – iniciatyvus skaitmeninių medijų ir technologijų naudojimas bei reagavimas į jas darbo su jaunimu srityje. Skaitmeninės medijos ir technologijos gali būti darbo su jaunimu priemonė, veiklos rūšis arba turinys. Darbas su jaunimu naudojantis skaitmeninėmis technologijomis nėra darbo su jaunimu metodas. Darbas su jaunimu naudojantis skaitmeninėmis technologijomis gali būti įtraukiamas į bet kokios formos darbą su jaunimu ir jo tikslai yra tokie patys, kaip ir apskritai darbo su jaunimu tikslai. Darbas su jaunimu naudojantis skaitmeninėmis technologijomis gali vykti susitinkant tiesiogiai, taip pat interneto aplinkoje arba abiem šiais būdais. Darbas su jaunimu naudojantis skaitmeninėmis technologijomis grindžiamas ta pačia etika, vertybėmis ir principais, kaip ir darbas su jaunimu (šaltinis: https://publications.europa.eu/fi/publication-detail/-/publication/fbc18822-07cb-11e8-b8f5-01aa75ed71a1) |
| --- | --- |

—

darbas su jaunimu naudojantis skaitmeninėmis technologijomis – iniciatyvus skaitmeninių medijų ir technologijų naudojimas bei reagavimas į jas darbo su jaunimu srityje. Skaitmeninės medijos ir technologijos gali būti darbo su jaunimu priemonė, veiklos rūšis arba turinys. Darbas su jaunimu naudojantis skaitmeninėmis technologijomis nėra darbo su jaunimu metodas. Darbas su jaunimu naudojantis skaitmeninėmis technologijomis gali būti įtraukiamas į bet kokios formos darbą su jaunimu ir jo tikslai yra tokie patys, kaip ir apskritai darbo su jaunimu tikslai. Darbas su jaunimu naudojantis skaitmeninėmis technologijomis gali vykti susitinkant tiesiogiai, taip pat interneto aplinkoje arba abiem šiais būdais. Darbas su jaunimu naudojantis skaitmeninėmis technologijomis grindžiamas ta pačia etika, vertybėmis ir principais, kaip ir darbas su jaunimu (šaltinis: https://publications.europa.eu/fi/publication-detail/-/publication/fbc18822-07cb-11e8-b8f5-01aa75ed71a1)

| — | skaitmeninė atskirtis — tai skirtumas tarp asmenų, kurie turi prieigą prie interneto ir gali naudotis naujomis paslaugomis, kurias teikia žiniatinklis, ir asmenų, kurie šiomis paslaugomis naudotis negali. Iš esmės piliečių ir įmonių dalyvavimas informacinėje visuomenėje priklauso nuo prieigos prie informacinių ir ryšių technologijų (IRT), t. y. nuo elektroninių prietaisų, pvz., kompiuterių, ir interneto ryšio. Šis terminas aiškiai apima prieigą prie IRT, taip pat susijusius įgūdžius, kurių reikia norint dalyvauti informacinėje visuomenėje. Skaitmeninė atskirtis gali būti klasifikuojama pagal kriterijus, kuriais apibūdinamas dalyvavimo skirtumas pagal lytį, amžių, išsilavinimą, pajamas, socialines grupes arba geografinę vietovę (šaltinis: https://ec.europa.eu/eurostat/statistics-explained/index.php/Glossary:Digital_divide) |
| --- | --- |

—

skaitmeninė atskirtis — tai skirtumas tarp asmenų, kurie turi prieigą prie interneto ir gali naudotis naujomis paslaugomis, kurias teikia žiniatinklis, ir asmenų, kurie šiomis paslaugomis naudotis negali. Iš esmės piliečių ir įmonių dalyvavimas informacinėje visuomenėje priklauso nuo prieigos prie informacinių ir ryšių technologijų (IRT), t. y. nuo elektroninių prietaisų, pvz., kompiuterių, ir interneto ryšio. Šis terminas aiškiai apima prieigą prie IRT, taip pat susijusius įgūdžius, kurių reikia norint dalyvauti informacinėje visuomenėje. Skaitmeninė atskirtis gali būti klasifikuojama pagal kriterijus, kuriais apibūdinamas dalyvavimo skirtumas pagal lytį, amžių, išsilavinimą, pajamas, socialines grupes arba geografinę vietovę (šaltinis: https://ec.europa.eu/eurostat/statistics-explained/index.php/Glossary:Digital_divide)

---

| 10.12.2019 | LT | Europos Sąjungos oficialusis leidinys | C 414/7 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/7

---

Tarybos išvados dėl 5G svarbos Europos ekonomikai ir poreikio mažinti su 5G susijusią saugumo riziką

(2019/C 414/03)

EUROPOS SĄJUNGOS TARYBA

ATSIŽVELGDAMA Į 5G TINKLŲ TEIKIAMAS GALIMYBES EUROPOS EKONOMIKAI, ES BENDRAJAI RINKAI IR EUROPOS PILIEČIAMS

1.

PRIPAŽĮSTA, kad 5G yra 4G tinklų plėtotės rezultatas ir kad 5G padidins judriojo ryšio tinklo paslaugų teikimo potencialą ir tuo pačiu metu sudarys sąlygas novatoriškiems verslo modeliams ir viešosioms paslaugoms įvairiuose sektoriuose, ir suteiks kitų galimybių Europos piliečiams, telekomunikacijų operatoriams, bendrovėms, įskaitant MVĮ, viešajam sektoriui ir kitiems suinteresuotiesiems subjektams;

2.

PRIMENA, kad Sąjunga yra parengusi teisinę sistemą su 5G susijusiai kibernetinio saugumo rizikai šalinti ir švelninti, pavyzdžiui, 2018 m. gruodžio 11 d. Europos Parlamento ir Tarybos direktyvą (ES) 2018/1972, kuria nustatomas Europos elektroninių ryšių kodeksas, ir 2016 m. liepos 6 d. Europos Parlamento ir Tarybos direktyvą (ES) 2016/1148 dėl priemonių aukštam bendram tinklų ir informacinių sistemų saugumo lygiui visoje Sąjungoje užtikrinti (TIS direktyvą);

3.

PRIPAŽĮSTA, kad reikia pasiekti plataus užmojo tikslus, nustatytus 2016 m. Komisijos priimtame 5G veiksmų plane, ministrų Talino deklaracijoje dėl 5G ir susijusiose veiksmų gairėse, dėl kurių valstybės narės susitarė 2017 m. remdamosi gigabitinės visuomenės kūrimo tikslais;

4.

AKCENTUOJA, kad 5G tinklai bus dalis pagrindinės infrastruktūros, skirtos visuomenei ir ekonomikai itin svarbioms funkcijoms vykdyti ir palaikyti ir įvairiausioms vidaus rinkos veikimui būtinoms paslaugoms, įskaitant jos skaitmeninę transformaciją, teikti ir palaikyti, ir šiuo atžvilgiu PABRĖŽIA Europos technologinio suverenumo ir ES požiūrio į būsimų elektroninių ryšių tinklų kibernetinį saugumą propagavimo pasaulyje svarbą;

5.

PABRĖŽIA, kad reikia užtikrinti greitą paklausa grindžiamą 5G tinklų diegimą, ir tai, kad 5G yra vertinga priemonė Europos konkurencingumui ir tvarumui užtikrinti ir labai svarbus veiksnys, sudarantis sąlygas būsimoms skaitmeninėms paslaugoms, taip pat vienas Europos bendrosios rinkos prioritetų. Šiame kontekste Taryba taip pat AKCENTUOJA valstybių narių bendradarbiavimo diegiant 5G tinklus tarp valstybių narių esančiose pasienio teritorijose svarbą;

6.

PRIPAŽĮSTA, kad reikia didinti visuomenės informuotumą apie 5G galimybes ir gerinti 5G kūrėjų ir įvairių naudotojų grupių kompetencijas, taip pat tai, kad viešasis sektorius rodydamas pavyzdį atlieka vaidmenį skatinant 5G diegimą ir skatina visus atitinkamus suinteresuotuosius subjektus keistis informacija ir patirtimi, įskaitant su elektromagnetinių laukų ribų matavimu susijusius klausimus, remiant sėkmingą 5G diegimą;

7.

SKATINA Komisiją ir valstybes nares imtis reikiamų veiksmų, kad ES taptų pirmaujančia rinka, kuri diegia 5G tinklus ir plėtoja 5G grindžiamus sprendimus, kuriais skatinamas augimas ir inovacijos, gerinamas kasdieninis piliečių ir įmonių gyvenimas, sudaromos sąlygos naujoms paslaugoms ir taikomosioms programoms, taip pat suteikiama daugiau galimybių visai visuomenei svarbiausiuose sektoriuose ir pramonės šakose, kaip antai energetika, sveikatos priežiūra, žemės ūkis, finansai ir judumas;

ATSIŽVELGDAMA Į 5G TINKLŲ KELIAMUS IŠŠŪKIUS

8.

PABRĖŽIA, kad svarbu užtikrinti elektroninių ryšių tinklų ir paslaugų saugumą ir atsparumą, visų pirma kiek tai susiję su 5G tinklais, laikantis rizika grindžiamo požiūrio;

9.

PABRĖŽIA, kad, nors 5G tinklų diegimas teikia naujų galimybių, dėl didelių tinklų, prietaisų ir taikomųjų programų pokyčių, kuriuos atneš 5G technologijos, ir padidėjusių saugumo problemų, susijusių su 5G tinklų vientisumu ir prieinamumu, jau nekalbant apie konfidencialumą ir privatumą, ES ir valstybės narės turi daug dėmesio skirti šių tinklų ir visų nuo elektroninių ryšių priklausomų paslaugų kibernetinio saugumo skatinimui;

10.

PALANKIAI VERTINA nuolatines bendras Europos pastangas užtikrinti 5G tinklų saugumą, visų pirma remiantis Komisijos rekomendacija dėl 5G tinklų kibernetinio saugumo, ir AKCENTUOJA, kad svarbu laikytis suderinto požiūrio ir veiksmingai įgyvendinti tą rekomendaciją siekiant išvengti bendrosios rinkos susiskaidymo;

11.

PALANKIAI VERTINA 2019 m. spalio 9 d. paskelbtą Europos suderintą rizikos vertinimą kaip pirmą rezultatą, pasiektą po rekomendacijos paskelbimo;

12.

PABRĖŽIA, kad dėl 5G nulemtų technologinių pokyčių padidės bendras išpuolių perimetras ir dėl to itin daug dėmesio reikės skirti atskirų tiekėjų rizikos profiliams;

13.

PABRĖŽIA, kad be techninio pobūdžio rizikos, susijusios su 5G tinklų kibernetiniu saugumu, reikia atsižvelgti ir į tokius netechninius veiksnius kaip teisinė ir politikos sistema, kuri gali būti taikoma tiekėjams trečiosiose valstybėse;

14.

DAR KARTĄ PATVIRTINA, kad svarbu, jog valstybės narės apsvarstytų poreikį turėti įvairių tiekėjų siekiant neleisti atsirasti didelei priklausomybei nuo vieno tiekėjo arba ją apriboti, nes tai didina tokio tiekėjo galimo įsipareigojimų nevykdymo padarinių riziką;

15.

AKCENTUOJA, kad svarbu įvertinti riziką, susijusią su 5G tinklų ir kitų ypatingos svarbos viešųjų ir privačiųjų sistemų bei paslaugų tarpusavio priklausomybe;

TODĖL TARYBA

16.

PABRĖŽIA, kad greitas ir saugus 5G tinklų diegimas yra labai svarbus ES konkurencingumo didinimui ir todėl ES reikia laikytis suderinto požiūrio, nedarant poveikio valstybių narių kompetencijai tinklo diegimo ir nacionalinio saugumo klausimais;

17.

PABRĖŽIA, kad pasitikėjimo 5G technologijomis stiprinimas yra tvirtai pagrįstas tokiomis pagrindinėmis ES vertybėmis kaip žmogaus teisės ir pagrindinės laisvės, teisinės valstybės principas, privatumo, asmens duomenų ir intelektinės nuosavybės apsauga, įsipareigojimu užtikrinti skaidrumą, patikimumą ir visų suinteresuotųjų subjektų bei piliečių įtrauktį, taip pat tvirtesniu tarptautiniu bendradarbiavimu;

18.

AKCENTUOJA, kad dėl vis sudėtingesnės, jungtinės ir sparčiai kintančios technologijos reikia taikyti visapusišką požiūrį ir veiksmingas bei proporcingas saugumo priemones, daugiausia dėmesio skiriant integruotajam saugumui ir integruotajai privatumo apsaugai kaip neatsiejamoms 5G infrastruktūros ir galinės įrangos dalims;

19.

PABRĖŽIA, kad 5G ir kiti susiję elektroninių ryšių tinklai turi būti nuolat apsaugoti visą jų gyvavimo ciklą, apimant visą tiekimo grandinę ir visą atitinkamą įrangą;

20.

PABRĖŽIA, kad reikia spręsti ir mažinti galimas problemas, kylančias teisėsaugai dėl diegiamų 5G tinklų ir paslaugų, įskaitant, pvz., teisėtą informacijos perėmimą;

21.

PRIPAŽĮSTA, kad visiems atitinkamiems gamintojams, elektroninių ryšių operatoriams ir paslaugų teikėjams reikia nustatyti patikimus bendrus saugumo standartus ir priemones, pripažįstant tarptautines su 5G susijusias standartizavimo pastangas, ir kad pagrindiniai komponentai, pavyzdžiui, nacionaliniam saugumui itin svarbūs komponentai, bus gaunami tik iš patikimų šalių;

22.

REMIA Europos Sąjungos kibernetinio saugumo agentūros (ENISA) vykdomą darbą, susijusį su Kibernetinio saugumo aktu nustatyta Europos kibernetinio saugumo sertifikavimo sistema, nes tai gali padidinti IRT produktų, paslaugų ir procesų kibernetinio saugumo lygį;

23.

PABRĖŽIA, kad standartizavimas ir sertifikavimas gali padėti spręsti tam tikrus saugumo uždavinius, susijusius su 5G tinklais, bet siekiant veiksmingai mažinti riziką reikia papildomų saugumo priemonių;

24.

PALANKIAI VERTINA tai, kad Komisija, bendradarbiaudama su valstybėmis narėmis ir privačiuoju sektoriumi, rengia strateginę Europos partnerystę pažangiųjų tinklų ir paslaugų srityje pagal programą „Europos horizontas“ siekiant skatinti investicijas, išlaikyti ir didinti konkurencingumą, stiprinti mokslinius tyrimus, inovacijas ir saugių sprendimų plėtojimą 5G srityje ir ne tik;

25.

PALANKIAI VERTINA tai, kad siūlomoje Skaitmeninės Europos programoje prioritetas teikiamas kibernetiniam saugumui siekiant stiprinti ES kibernetinio saugumo pajėgumus, taip pat iniciatyvą dėl 5G TEN-T tarpvalstybinių koridorių pagal siūlomą Europos infrastruktūros tinklų priemonę;

26.

RAGINA valstybes nares ir Komisiją su ENISA pagalba imtis visų būtinų priemonių pagal savo kompetenciją užtikrinti elektroninių ryšių tinklų, ypač 5G tinklų, saugumą bei vientisumą ir toliau stiprinti suderintą požiūrį siekiant spręsti su 5G technologijomis susijusius saugumo uždavinius, ir, remiantis vykdomu bendru darbu 5G saugumo priemonių rinkinio kontekste, nustatyti veiksmingą bendrą metodiką ir priemones, skirtas su 5G tinklais susijusiai rizikai mažinti.

---

| 10.12.2019 | LT | Europos Sąjungos oficialusis leidinys | C 414/10 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/10

---

Pranešimas asmenims, kuriems taikomos ribojamosios priemonės, numatytos Tarybos sprendime 2011/172/BUSP ir Tarybos reglamente (ES) Nr. 270/2011 dėl ribojamųjų priemonių atsižvelgiant į padėtį Egipte

(2019/C 414/04)

Toliau pateikta informacija yra skirta Mohamed Zohir Mohamed Wahed Garrana ir Habib Ibrahim Habib Eladli, nurodytiems Tarybos sprendimo 2011/172/BUSP (1) priede ir Tarybos reglamento (ES) Nr. 270/2011 (2) dėl ribojamųjų priemonių, atsižvelgiant į padėtį Egipte, I priede.

Taryba ketina pirmiau nurodytiems asmenims toliau taikyti ribojamąsias priemones. Šie asmenys informuojami apie tai, kad jie gali iki 2019 m. gruodžio 19 d. toliau nurodytu adresu pateikti Tarybai prašymą gauti byloje, susijusioje su jų įtraukimu į sąrašą, Tarybos turimus duomenis:

| Council of the European Union |
| --- |
| General Secretariat |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Council of the European Union

General Secretariat

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

El. paštas: sanctions@consilium.europa.eu.

Šiuo atžvilgiu atitinkamų asmenų dėmesys atkreipiamas į reguliariai Tarybos atliekamą Sprendime 2011/172/BUSP ir Reglamente (ES) Nr. 270/2011 nurodytų asmenų sąrašo peržiūrą.

---

(1)  OL L 76, 2011 3 22, p. 63.

(2)  OL L 76, 2011 3 22, p. 4.

---

| 10.12.2019 | LT | Europos Sąjungos oficialusis leidinys | C 414/11 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/11

---

Pranešimas asmenims, kuriems taikomos ribojamosios priemonės, numatytos Tarybos sprendime 2010/788/BUSP su pakeitimais, padarytais Tarybos sprendimu (BUSP) 2019/2109 (1), ir Tarybos reglamente (EB) Nr. 1183/2005, kuris įgyvendinamas Tarybos įgyvendinimo reglamentu (ES) 2019/2101 (2)
  , dėl ribojamųjų priemonių Kongo Demokratinei Respublikai

(2019/C 414/05)

Toliau pateikta informacija yra skirta asmenims, nurodytiems Tarybos sprendimo 2010/788/BUSP (3) II priede ir Tarybos reglamento (ES) Nr. 1183/2005 (4) dėl ribojamųjų priemonių Kongo Demokratinei Respublikai Ia priede.

Europos Sąjungos Taryba nusprendė, kad pirmiau nurodytuose prieduose išvardyti asmenys turėtų būti įtraukti į asmenų ir subjektų, kuriems taikomos Sprendime 2010/788/BUSP ir Reglamente (ES) Nr. 1183/2005 dėl ribojamųjų priemonių Kongo Demokratinei Respublikai numatytos ribojamosios priemonės, sąrašą. Tų asmenų įtraukimo į sąrašą priežastys pateikiamos atitinkamuose tų priedų įrašuose.

Atitinkamų asmenų dėmesys atkreipiamas į tai, kad jie turi galimybę pateikti prašymą atitinkamos (‐ų) valstybės (‐ių) narės (‐ių) kompetentingoms institucijoms, nurodytoms Reglamento (EB) Nr. 1183/2005 II priede išvardytose interneto svetainėse, siekiant gauti leidimą naudoti įšaldytas lėšas pagrindiniams poreikiams arba konkretiems mokėjimams (žr. reglamento 3 straipsnį).

Atitinkami asmenys iki 2020 m. rugsėjo 1 d. gali pateikti Tarybai prašymą (kartu su patvirtinamaisiais dokumentais) persvarstyti sprendimą įtraukti juos į pirmiau nurodytą sąrašą šiuo adresu:

| Council of the European Union |
| --- |
| General Secretariat |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Council of the European Union

General Secretariat

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E. paštas sanctions@consilium.europa.eu

Į gautas pastabas bus atsižvelgta Tarybai atliekant kitą peržiūrą pagal Sprendimo 2010/788/BUSP 9 straipsnį.

Atitinkamų asmenų dėmesys taip pat atkreipiamas į tai, kad jie turi galimybę apskųsti šį Tarybos sprendimą Europos Sąjungos Bendrajame Teisme laikantis Sutarties dėl Europos Sąjungos veikimo 275 straipsnio antroje pastraipoje ir 263 straipsnio ketvirtoje bei šeštoje pastraipose nustatytų sąlygų.

---

(1)  OL L 318, 2019 12 10, p. 134.

(2)  OL L 318, 2019 12 10, p. 1.

(3)  OL L 336, 2010 12 21, p. 30.

(4)  OL L 193, 2005 7 23, p. 1.

---

| 10.12.2019 | LT | Europos Sąjungos oficialusis leidinys | C 414/12 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/12

---

Pranešimas duomenų subjektams, kuriems taikomos Tarybos reglamente (EB) Nr. 1183/2005, nustatančiame tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, numatytos ribojamosios priemonės

(2019/C 414/06)

Duomenų subjektų dėmesys atkreipiamas į toliau nurodytą informaciją pagal Europos Parlamento ir Tarybos reglamento (EB) Nr. 45/2001 (1) 12 straipsnį.

Šio duomenų tvarkymo veiksmo teisinis pagrindas yra Tarybos reglamentas (EB) Nr. 1183/2005 (2).

Už šį duomenų tvarkymo veiksmą atsakingas duomenų valdytojas yra Europos Sąjungos Taryba, kuriai atstovauja Tarybos Generalinio sekretoriato Išorės santykių generalinio direktorato (užsienio reikalai, plėtra ir civilinė sauga) generalinis direktorius, o tarnyba, kuriai pavesta atlikti šį duomenų tvarkymo veiksmą, yra Išorės santykių generalinio direktorato 1C skyrius, į kurį galima kreiptis šiuo adresu:

| Council of the European Union |
| --- |
| General Secretariat |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Council of the European Union

General Secretariat

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

El. paštas: sanctions@consilium.europa.eu

Duomenų tvarkymo veiksmo tikslas – asmenų, kuriems pagal Reglamentą (EB) Nr. 1183/2005 taikomos ribojamosios priemonės, sąrašo sudarymas ir atnaujinimas.

Duomenų subjektai yra fiziniai asmenys, kurie atitinka tame reglamente nustatytus įtraukimo į sąrašą kriterijus.

Surinkti asmens duomenys apima duomenis, būtinus teisingai identifikuoti atitinkamą asmenį, motyvų pareiškimą ir visus kitus su tuo susijusius duomenis.

Prireikus surinktais asmens duomenimis gali būti dalijamasi su Europos išorės veiksmų tarnyba ir Komisija.

Nedarant poveikio Reglamento (EB) Nr. 45/2001 20 straipsnio 1 dalies a ir d punktuose numatytiems apribojimams, į prašymus susipažinti su duomenimis, taip pat į prašymus ištaisyti duomenis arba nesutikimą, kad duomenys būtų tvarkomi, bus atsakoma pagal Tarybos sprendimo 2004/644/EB (3) 5 skirsnį.

Asmens duomenys bus saugomi 5 metus nuo tos dienos, kai duomenų subjektas išbraukiamas iš asmenų, kurių turtas įšaldomas, sąrašo arba kai baigiasi priemonės galiojimas, arba tol, kol vyksta teismo procesas, jei jis buvo pradėtas.

Duomenų subjektai gali kreiptis į Europos duomenų apsaugos priežiūros pareigūną pagal Reglamentą (EB) Nr. 45/2001.

---

(1)  OL L 8, 2001 1 12, p. 1.

(2)  OL L 193, 2005 7 23, p. 1.

(3)  OL L 296, 2004 9 21, p. 16.

---

Europos Komisija

| 10.12.2019 | LT | Europos Sąjungos oficialusis leidinys | C 414/13 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/13

---

Euro kursas (1)

2019 m. gruodžio 9 d.

(2019/C 414/07)

1 euro =

| | Valiuta | Valiutos kursas |
| --- | --- | --- |
| USD | JAV doleris | 1,1075 |
| JPY | Japonijos jena | 120,15 |
| DKK | Danijos krona | 7,4723 |
| GBP | Svaras sterlingas | 0,84195 |
| SEK | Švedijos krona | 10,5435 |
| CHF | Šveicarijos frankas | 1,0959 |
| ISK | Islandijos krona | 134,30 |
| NOK | Norvegijos krona | 10,1238 |
| BGN | Bulgarijos levas | 1,9558 |
| CZK | Čekijos krona | 25,528 |
| HUF | Vengrijos forintas | 331,58 |
| PLN | Lenkijos zlotas | 4,2837 |
| RON | Rumunijos lėja | 4,7789 |
| TRY | Turkijos lira | 6,4270 |
| AUD | Australijos doleris | 1,6228 |
| CAD | Kanados doleris | 1,4675 |
| HKD | Honkongo doleris | 8,6692 |
| NZD | Naujosios Zelandijos doleris | 1,6890 |
| SGD | Singapūro doleris | 1,5060 |
| KRW | Pietų Korėjos vonas | 1 319,29 |
| ZAR | Pietų Afrikos randas | 16,1780 |
| CNY | Kinijos ženminbi juanis | 7,7960 |
| HRK | Kroatijos kuna | 7,4388 |
| IDR | Indonezijos rupija | 15 506,11 |
| MYR | Malaizijos ringitas | 4,6074 |
| PHP | Filipinų pesas | 56,316 |
| RUB | Rusijos rublis | 70,5731 |
| THB | Tailando batas | 33,571 |
| BRL | Brazilijos realas | 4,5903 |
| MXN | Meksikos pesas | 21,3499 |
| INR | Indijos rupija | 78,7070 |

Valiuta

Valiutos kursas

USD

JAV doleris

1,1075

JPY

Japonijos jena

120,15

DKK

Danijos krona

7,4723

GBP

Svaras sterlingas

0,84195

SEK

Švedijos krona

10,5435

CHF

Šveicarijos frankas

1,0959

ISK

Islandijos krona

134,30

NOK

Norvegijos krona

10,1238

BGN

Bulgarijos levas

1,9558

CZK

Čekijos krona

25,528

HUF

Vengrijos forintas

331,58

PLN

Lenkijos zlotas

4,2837

RON

Rumunijos lėja

4,7789

TRY

Turkijos lira

6,4270

AUD

Australijos doleris

1,6228

CAD

Kanados doleris

1,4675

HKD

Honkongo doleris

8,6692

NZD

Naujosios Zelandijos doleris

1,6890

SGD

Singapūro doleris

1,5060

KRW

Pietų Korėjos vonas

1 319,29

ZAR

Pietų Afrikos randas

16,1780

CNY

Kinijos ženminbi juanis

7,7960

HRK

Kroatijos kuna

7,4388

IDR

Indonezijos rupija

15 506,11

MYR

Malaizijos ringitas

4,6074

PHP

Filipinų pesas

56,316

RUB

Rusijos rublis

70,5731

THB

Tailando batas

33,571

BRL

Brazilijos realas

4,5903

MXN

Meksikos pesas

21,3499

INR

Indijos rupija

78,7070

---

(1)  Šaltinis: valiutų perskaičiavimo kursai paskelbti ECB.

---

V Nuomonės

PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU

Europos Komisija

| 10.12.2019 | LT | Europos Sąjungos oficialusis leidinys | C 414/14 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/14

---

Pranešimas apie antidempingo priemonių, taikomų tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.), galiojimo termino peržiūros inicijavimą

(2019/C 414/08)

Paskelbus pranešimą apie artėjančią antidempingo priemonių, galiojančių tam tikriems importuojamiems Kinijos Liaudies Respublikos (toliau – nagrinėjamoji šalis arba KLR) kilmės paruoštiems arba konservuotiems citrusiniams vaisiams (mandarinams ir kt.), galiojimo pabaigą (1), Europos Komisija gavo prašymą atlikti peržiūrą pagal 2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (2) (toliau – pagrindinis reglamentas) 11 straipsnio 2 dalį.

1.   Prašymas atlikti peržiūrą

Prašymą gamintojų, kurie pagamina 100 % visų Sąjungos tam tikrų paruoštų arba konservuotų citrusinių vaisių (mandarinų ir kt.), vardu 2019 m. rugsėjo 10 d. pateikė „Federación Nacional de Asociaciones de Transformados Vegetales y Alimentos Procesados“ (toliau – „Fenaval“ arba pareiškėjas).

Suinteresuotosioms šalims susipažinti skirtoje byloje pateikiama nekonfidenciali prašymo versija ir Sąjungos gamintojų paramos lygio analizė. Šio pranešimo 5.6 skirsnyje pateikiama informacija apie suinteresuotųjų šalių galimybę susipažinti su byla.

2.   Peržiūrimasis produktas

Šioje peržiūroje nagrinėjamas produktas – toks pat kaip per pradinį tyrimą, t. y. KLR kilmės paruošti arba konservuoti mandarinai (įskaitant tikruosius mandarinus ir likerinius mandarinus), klementinai, vilkingai ir kiti panašūs citrusinių hibridai, kurių sudėtyje nėra pridėtojo spirito, yra arba nėra pridėtojo cukraus ar kitų saldiklių, kaip šiuo metu apibrėžta SS 2008 pozicijoje, ir kurių KN kodai šiuo metu yra 2008 30 55, 2008 30 75 ir ex 2008 30 90 (TARIC kodai 2008309061, 2008309063, 2008309065, 2008309067, 2008309069) (toliau – peržiūrimasis produktas).

3.   Galiojančios priemonės

Šiuo metu galiojančios priemonės – galutinis antidempingo muitas, nustatytas Komisijos įgyvendinimo reglamentu (ES) Nr. 1313/2014 (3).

4.   Peržiūros pagrindas

Prašymas grindžiamas tuo, kad pasibaigus priemonių galiojimui dempingas ir Sąjungos pramonei daroma žala veikiausiai tęstųsi arba pasikartotų.

4.1.   
  Įtarimas dėl dempingo tęsimosi tikimybės

Siekdamas įrodyti, kad vykdomas dempingas, pareiškėjas tvirtino, kad dėl didelių iškraipymų, kaip apibrėžta pagrindinio reglamento 2 straipsnio 6a dalies b punkte, nagrinėjamojoje šalyje yra netikslinga naudoti vidaus rinkos kainų ir sąnaudų.

Kad pagrįstų įtarimus dėl didelių iškraipymų, pareiškėjas rėmėsi iš viešųjų šaltinių gauta informacija, t. y. nagrinėjamosios šalies valdžios institucijų politikos dokumentais, JAV Prekybos departamento, JAV Žemės ūkio departamento, EBPO ir kitų organų parengtomis ataskaitomis ir 2017 m. gruodžio 20 d. Komisijos tarnybų parengta šalies ataskaita (4), kurioje aprašytos nagrinėjamosios šalies konkrečios rinkos aplinkybės. Visų pirma pareiškėjas tvirtino, kad peržiūrimojo produkto gamybai ir pardavimui veikiausiai poveikio turi minėti iškraipymai Kinijos žemės ūkio, plieno, energijos ir cheminių medžiagų sektoriuose.

Dėl to, atsižvelgiant į pagrindinio reglamento 2 straipsnio 6a dalį, įtarimas dėl dempingo tęsimosi yra grindžiamas apskaičiuotosios normaliosios vertės, pagrįstos gamybos ir pardavimo sąnaudomis, atitinkančiomis neiškraipytas kainas ar lyginamuosius kriterijus tinkamoje tipiškoje šalyje, palyginimu su nagrinėjamosios šalies peržiūrimojo produkto pardavimo eksportui į Sąjungą kaina (gamintojo kaina EXW sąlygomis). Atsižvelgiant į tai, apskaičiuoti dempingo skirtumai yra reikšmingi nagrinėjamajai šaliai.

Atsižvelgdama į turimą informaciją Komisija mano, kad pagal pagrindinio reglamento 5 straipsnio 9 dalį yra pakankamai įrodymų tyrimo inicijavimui pagal pagrindinio reglamento 2 straipsnio 6a dalį pagrįsti, o iš tų įrodymų galima matyti, kad dėl didelių iškraipymų, kurie daro poveikį kainoms ir sąnaudoms, nėra tikslinga naudoti nagrinėjamosios šalies vidaus rinkos kainų ir sąnaudų.

Šalies ataskaita pateikiama suinteresuotosioms šalims susipažinti skirtoje byloje ir Prekybos GD svetainėje.

4.2.   Įtarimas dėl žalos tęsimosi arba pasikartojimo
  tikimybės

Pareiškėjas pateikė pakankamai įrodymų, kad yra tikimybė, jog žala tęsis arba pasikartos.

Pareiškėjas pateikė įrodymų, kad peržiūrimojo produkto importas iš nagrinėjamosios šalies į Sąjungą išliko didelis absoliučiaisiais skaičiais ir pagal rinkos dalį.

Pareiškėjas taip pat pateikė įrodymų, kad, jei būtų leista nebetaikyti priemonių, dabartinis peržiūrimojo produkto importo į Sąjungą iš nagrinėjamosios šalies mastas veikiausiai padidėtų dėl eksportuojančių gamintojų eksporto pajėgumų nagrinėjamojoje šalyje ir Sąjungos rinkos patrauklumo. Be to, nenustačius priemonių, Kinijos eksporto kainų lygis būtų toks žemas, kad tai darytų žalą Sąjungos pramonei. Galiausiai pareiškėjas tvirtina įtariantis, kad, jei būtų leista nebetaikyti priemonių, importo iš nagrinėjamosios šalies dempingo kainomis mastas gerokai padidėtų, todėl žala Sąjungos pramonei veikiausiai būtų daroma ir toliau.

5.   Procedūra

Pasikonsultavusi su komitetu, įsteigtu pagal pagrindinio reglamento 15 straipsnio 1 dalį, ir nustačiusi, kad yra pakankamai dempingo ir žalos tikimybės įrodymų, pagrindžiančių priemonių galiojimo termino peržiūros inicijavimą, Komisija, remdamasi pagrindinio reglamento 11 straipsnio 2 dalimi, inicijuoja peržiūrą.

Atlikus priemonių galiojimo termino peržiūrą bus nustatyta, ar yra tikimybė, kad pasibaigus priemonių galiojimui nagrinėjamosios šalies kilmės peržiūrimojo produkto dempingas ir Sąjungos pramonei daroma žala tęstųsi arba pasikartotų.

Kaip jau paskelbta, vadinamuoju prekybos apsaugos priemonių modernizavimo dokumentų rinkiniu (2018 m. birželio 8 d. įsigaliojęs Europos Parlamento ir Tarybos reglamentas (ES) 2018/825 (5)), be kita ko, padaryta didelių pakeitimų, susijusių su tvarkaraščiu ir terminais, anksčiau taikytais antidempingo tyrimuose. Sutrumpinti terminai, per kuriuos suinteresuotosios šalys turi pranešti apie save, ypač ankstyvajame tyrimo etape. Šio tyrimo tvarkaraštis, kaip nustatyta šiame pranešime, apima specialius nurodymus dėl informacijos pateikimo įvairiais tyrimo etapais ir klausymų rengimo. Terminų pratęsimas taip pat bus griežtesnis, o prašymas pratęsti terminą bus svarstomas tik tuo atveju, jei jis bus tinkamai pagrįstas. Todėl Komisija prašo suinteresuotųjų šalių laikytis šiame pranešime ir kituose Komisijos pranešimuose nustatytų procedūrinių etapų ir terminų.

5.1.   
  Peržiūros tiriamasis laikotarpis ir nagrinėjamasis laikotarpis

Atliekant dempingo tęsimosi ar pasikartojimo tyrimą bus nagrinėjamas 2018 m. spalio 1 d. – 2019 m. rugsėjo 30 d. laikotarpis (toliau – peržiūros tiriamasis laikotarpis). Tiriant žalos tęsimosi arba pasikartojimo tikimybei svarbias tendencijas bus nagrinėjamas laikotarpis nuo 2015 m. spalio 1 d. iki tiriamojo laikotarpio pabaigos (toliau – nagrinėjamasis laikotarpis).

5.2.   
  Pastabos dėl prašymo ir tyrimo inicijavimo

Visos suinteresuotosios šalys raginamos per 15 dienų nuo šio pranešimo paskelbimo Europos Sąjungos oficialiajame leidinyje (6) dienos pateikti savo nuomonę dėl prašyme nurodytų išteklių ir Suderintos sistemos (SS) kodų.

5.3.   
  Dempingo tęsimosi arba pasikartojimo tikimybės nustatymo procedūra

Per priemonių galiojimo termino peržiūrą Komisija nagrinėja eksportą į Sąjungą per peržiūros tiriamąjį laikotarpį ir, neatsižvelgdama į eksportą į Sąjungą, sprendžia, ar peržiūrimąjį produktą nagrinėjamojoje šalyje gaminančių ir parduodančių bendrovių padėtis yra tokia, kad eksportas dempingo kaina į Sąjungą veikiausiai būtų tęsiamas arba pasikartotų, jei priemonės nustotų galioti.

Todėl Komisijos tyrime kviečiami dalyvauti visi peržiūrimojo produkto gamintojai (7) iš nagrinėjamosios šalies, neatsižvelgiant į tai, ar peržiūros tiriamuoju laikotarpiu jie eksportavo peržiūrimąjį produktą į Sąjungą ar ne.

5.3.1.   Nagrinėjamosios šalies gamintojų tyrimas

Atsižvelgdama į tai, kad nagrinėjamojoje šalyje gali būti daug su šia priemonių galiojimo termino peržiūra susijusių gamintojų, ir siekdama baigti tyrimą per teisės aktuose nustatytą terminą, Komisija gali sumažinti tirtinų gamintojų skaičių iki pagrįsto skaičiaus, atrinkdama tik kai kuriuos iš jų (šis procesas dar vadinamas atranka). Atranka bus vykdoma pagal pagrindinio reglamento 17 straipsnį.

Kad Komisija galėtų nuspręsti, ar atranka yra būtina (o jei būtina – kad galėtų atrinkti bendroves), visi gamintojai arba jų vardu veikiantys atstovai, taip pat ir tie, kurie nebendradarbiavo atliekant tyrimą, po kurio nustatytos atliekant šią peržiūrą nagrinėjamos priemonės, prašomi per 7 dienas nuo šio pranešimo paskelbimo dienos Komisijai pateikti šio pranešimo I priede nurodytą informaciją apie savo bendrovę (-es).

Kad gautų informaciją, kurią mano esant reikalingą nagrinėjamosios šalies gamintojų atrankai, Komisija taip pat kreipsis į nagrinėjamosios šalies valdžios institucijas ir gali kreiptis į visas žinomas nagrinėjamosios šalies gamintojų asociacijas.

Jei atranka būtina, gamintojai bus atrenkami remiantis didžiausia tipiška gamybos, pardavimo ar eksporto apimtimi, kurią galima pagrįstai ištirti per turimą laiką. Komisija visiems žinomiems nagrinėjamosios šalies gamintojams, nagrinėjamosios šalies valdžios institucijoms ir nagrinėjamosios šalies gamintojų asociacijoms praneš (jei reikia, per nagrinėjamosios šalies valdžios institucijas) apie atrinktas bendroves.

Kai Komisija gaus reikiamą informaciją gamintojams atrinkti, ji informuos atitinkamas šalis apie savo sprendimą, ar jie bus įtraukti į atranką. Atrinkti gamintojai užpildytą klausimyną turės pateikti per 30 dienų nuo pranešimo apie sprendimą dėl jų įtraukimą į atranką dienos, jei nenurodyta kitaip.

Komisija prie suinteresuotosioms šalims susipažinti skirtos bylos pridės pastabą dėl atrankos. Visos pastabos dėl atrankos turi būti gautos per 3 dienas nuo pranešimo apie sprendimą dėl atrankos dienos.

Nagrinėjamosios šalies gamintojams skirto klausimyno kopija pateikiama suinteresuotosioms šalims susipažinti skirtoje byloje ir Prekybos GD svetainėje (8).

Klausimynas taip pat bus prieinamas visoms žinomoms gamintojų asociacijoms ir nagrinėjamosios šalies valdžios institucijoms.

Nedarant poveikio galimybei taikyti pagrindinio reglamento 18 straipsnį, bendrovės, kurios sutiko, kad gali būti atrenkamos, bet nebuvo atrinktos, laikomos bendradarbiaujančiomis bendrovėmis (toliau – neatrinkti bendradarbiaujantys gamintojai).

5.3.2.   Nagrinėjamajai šaliai taikoma papildoma procedūra

Atsižvelgiant į šio pranešimo nuostatas, visos suinteresuotosios šalys raginamos reikšti savo nuomonę, teikti informaciją ir patvirtinamuosius dokumentus dėl pagrindinio reglamento 2 straipsnio 6a dalies taikymo. Jei nenurodyta kitaip, šią informaciją ir patvirtinamuosius dokumentus Komisija turi gauti per 37 dienas nuo šio pranešimo paskelbimo dienos.

Pagal pagrindinio reglamento 2 straipsnio 6a dalies e punktą Komisija netrukus po inicijavimo pateikdama pastabą byloje, skirtoje suinteresuotosioms šalims susipažinti, tyrimo šalims praneša apie susijusius šaltinius, kuriuos ji ketina naudoti normaliajai vertei nagrinėjamojoje šalyje nustatyti pagal pagrindinio reglamento 2 straipsnio 6a dalį, pasirinkimą. Tai apims visus šaltinius, įskaitant tinkamos tipiškos trečiosios šalies parinkimą, jei taikoma. Tyrimo šalims nustatomas 10 dienų nuo tos dienos, kurią byloje pateikiama minėta pastaba, laikotarpis pastaboms pateikti.

Remiantis Komisijos turima informacija galima nagrinėjamosios šalies atžvilgiu tipiška trečioji šalis yra Turkija. Siekdama galutinai parinkti tinkamą tipišką trečiąją šalį, Komisija nagrinės, ar yra šalių, kurių ekonominės plėtros lygis yra panašus į nagrinėjamosios šalies, ar jose yra gaminamas ir parduodamas peržiūrimasis produktas ir ar yra naudotinų susijusių duomenų. Jei yra daugiau kaip viena tokia šalis, prireikus pirmenybė bus teikiama toms šalims, kuriose užtikrinamas tinkamas socialinės ir aplinkos apsaugos lygis.

Dėl susijusių šaltinių, Komisija kviečia visus nagrinėjamosios šalies gamintojus per 15 dienų nuo šio pranešimo paskelbimo dienos pateikti šio pranešimo III priede prašomą informaciją.

Be to, bet kokia faktinė informacija apie sąnaudas ir kainas pagal pagrindinio reglamento 2 straipsnio 6a dalies a punktą turi būti pateikta per 65 dienas nuo šio pranešimo paskelbimo dienos. Tokia faktinė informacija turėtų būti teikiama tik iš viešai prieinamų šaltinių.

Kad gautų informaciją, kurią mano esant reikalingą tyrimui, susijusiam su tariamais reikšmingais iškraipymais, kaip apibrėžta pagrindinio reglamento 2 straipsnio 6a dalies b punkte, Komisija taip pat nusiųs klausimyną nagrinėjamosios šalies Vyriausybei.

5.3.3.   
  Nesusijusių importuotojų tyrimas (9) (10)

Šiame tyrime kviečiami dalyvauti peržiūrimąjį produktą iš nagrinėjamosios šalies į Sąjungą importuojantys nesusiję importuotojai, taip pat ir nebendradarbiavusieji atliekant tyrimą, po kurio nustatytos galiojančios priemonės.

Atsižvelgdama į tai, kad gali būti daug su šia priemonių galiojimo termino peržiūra susijusių nesusijusių importuotojų, ir siekdama baigti tyrimą per teisės aktuose nustatytą terminą, Komisija gali sumažinti tirtinų nesusijusių importuotojų skaičių iki pagrįsto skaičiaus, atrinkdama tik kai kuriuos iš jų (šis procesas dar vadinamas atranka). Atranka bus vykdoma pagal pagrindinio reglamento 17 straipsnį.

Kad Komisija galėtų nuspręsti, ar atranka yra būtina (o jei būtina – kad galėtų atrinkti bendroves), visi nesusiję importuotojai arba jų vardu veikiantys atstovai, įskaitant tuos, kurie nebendradarbiavo atliekant tyrimą, po kurio nustatytos atliekant šią peržiūrą nagrinėjamos priemonės, prašomi Komisijai pranešti apie save. Šios šalys privalo tai padaryti per 7 dienas nuo šio pranešimo paskelbimo dienos ir Komisijai pateikti šio pranešimo II priede nurodytą informaciją apie savo bendrovę (-es).

Kad gautų informaciją, kurią mano esant reikalingą nesusijusių importuotojų atrankai, Komisija taip pat gali kreiptis į visas žinomas importuotojų asociacijas.

Jei atranka būtina, importuotojai gali būti atrenkami remiantis didžiausia tipiška peržiūrimojo produkto iš nagrinėjamosios šalies pardavimo Sąjungoje apimtimi, kurią galima pagrįstai ištirti per turimą laiką. Komisija visiems žinomiems nesusijusiems importuotojams ir importuotojų asociacijoms praneš apie atrinktas bendroves.

Komisija prie suinteresuotosioms šalims susipažinti skirtos bylos taip pat pridės pastabą dėl atrankos. Visos pastabos dėl atrankos turi būti gautos per 3 dienas nuo pranešimo apie sprendimą dėl atrankos dienos.

Kad gautų informaciją, kurią mano esant reikalingą tyrimui, Komisija atrinktiems nesusijusiems importuotojams pateiks klausimynus. Tos šalys užpildytą klausimyną privalo pateikti per 30 dienų nuo pranešimo apie atranką dienos, jei nenurodyta kitaip.

Nesusijusiems importuotojams skirto klausimyno kopija pateikiama suinteresuotosioms šalims susipažinti skirtoje byloje ir Prekybos GD svetainėje (11).

5.4.   
  Žalos tęsimosi arba pasikartojimo tikimybės nustatymo procedūra

Siekiant nustatyti, ar yra tikimybė, kad Sąjungos pramonei daroma žala gali tęstis arba pasikartoti, Komisijos priemonių galiojimo termino peržiūros tyrime kviečiami dalyvauti Sąjungos peržiūrimojo produkto gamintojai.

5.4.1.   Sąjungos gamintojų tyrimas

Kad gautų informaciją, kurią mano esant reikalingą su Sąjungos gamintojais susijusiam tyrimui, Komisija nusiųs klausimynus žinomiems Sąjungos gamintojams, kurie užpildytus klausimynus privalo pateikti per 37 dienas nuo šio pranešimo paskelbimo dienos, jei nenurodyta kitaip.

Sąjungos gamintojai ir jiems atstovaujančios asociacijos raginami nedelsiant, bet ne vėliau kaip per 7 dienas nuo šio pranešimo paskelbimo, susisiekti su Komisija (pageidautina e. paštu) ir pranešti apie save bei paprašyti klausimyno.

Sąjungos gamintojams skirto klausimyno kopija pateikiama suinteresuotosioms šalims susipažinti skirtoje byloje ir Prekybos GD svetainėje (12).

5.5.   
  Sąjungos interesų vertinimo procedūra

Jeigu tikimybė, kad dempingas ir jo daroma žala gali tęstis arba pasikartoti, bus patvirtinta, pagal pagrindinio reglamento 21 straipsnį bus sprendžiama, ar antidempingo priemonių tolesnis taikymas neprieštarautų Sąjungos interesams.

Sąjungos gamintojai, importuotojai ir jiems atstovaujančios asociacijos, naudotojai ir jiems atstovaujančios asociacijos, citrusinių vaisių (t. y. mandarinų ir kt.) tiekėjai, profesinės sąjungos ir vartotojams atstovaujančios organizacijos raginami pateikti Komisijai informacijos apie Sąjungos interesus. Kad galėtų dalyvauti tyrime, vartotojams atstovaujančios organizacijos turi įrodyti, kad jų veikla ir peržiūrimasis produktas yra objektyviai susiję.

Informacija dėl Sąjungos interesų vertinimo turi būti pateikta per 37 dienas nuo šio pranešimo paskelbimo dienos, jei nenurodyta kitaip. Šią informaciją galima teikti laisva forma arba pildant Komisijos parengtą klausimyną.

Klausimynų, įskaitant citrusinių vaisių tiekėjams skirtą klausimyną, kopija pateikiama suinteresuotosioms šalims susipažinti skirtoje byloje ir Prekybos GD svetainėje (13). Bet kuriuo atveju į informaciją, pateiktą pagal 21 straipsnį, bus atsižvelgta tik tuomet, jei pateikiant ji bus pagrįsta faktiniais įrodymais.

5.6.   
  Suinteresuotosios šalys

Kad galėtų dalyvauti tyrime, suinteresuotosios šalys, kaip antai nagrinėjamosios šalies gamintojai, Sąjungos gamintojai, importuotojai ir jiems atstovaujančios asociacijos, naudotojai ir jiems atstovaujančios asociacijos, citrusinių vaisių (t. y. mandarinų ir kt.) tiekėjai, profesinės sąjungos ir vartotojams atstovaujančios organizacijos, pirmiausia turi įrodyti, kad jų veikla ir peržiūrimasis produktas yra objektyviai susiję.

Nagrinėjamosios šalies gamintojai, citrusinių vaisių (t. y. mandarinų ir kt.) tiekėjai, Sąjungos gamintojai, importuotojai ir jiems atstovaujančios asociacijos, kurie pateikė informaciją pagal 5.3, 5.4 ir 5.5 skirsniuose aprašytas procedūras, bus laikomi suinteresuotosiomis šalimis, jei jų veikla ir peržiūrimasis produktas yra objektyviai susiję.

Kitos šalys galės dalyvauti tyrime kaip suinteresuotosios šalys tik nuo to momento, kai apie save praneš, ir su sąlyga, kad jų veikla ir peržiūrimasis produktas yra objektyviai susiję. Dėl to, kad subjektas laikomas suinteresuotąja šalimi, nedaromas poveikis pagrindinio reglamento 18 straipsniui.

Suinteresuotosioms šalims susipažinti su byla galima per TRON.tdi adresu https://tron.trade.ec.europa.eu/tron/TDI. Kad gautumėte prieigą, laikykitės tame puslapyje pateiktų nurodymų.

5.7.   
  Kita rašytinė informacija

Atsižvelgiant į šio pranešimo nuostatas, visos suinteresuotosios šalys raginamos reikšti savo nuomonę, teikti informaciją ir patvirtinamuosius dokumentus. Jei nenurodyta kitaip, šią informaciją ir patvirtinamuosius dokumentus Komisija turi gauti per 37 dienas nuo šio pranešimo paskelbimo dienos.

Visų pirma suinteresuotųjų šalių pastabos dėl produkto apibrėžties ir produkto apibrėžtosios srities turi būti pateiktos per 10 dienų nuo pranešimo apie inicijavimą paskelbimo dienos.

5.8.   
  Galimybė būti išklausytiems Komisijos tyrimo tarnybų

Visos suinteresuotosios šalys gali prašyti būti išklausytos Komisijos tyrimo tarnybų. Visi prašymai išklausyti turi būti pateikiami raštu, juose turi būti nurodytos prašymo priežastys ir santrauka klausimų, kuriuos suinteresuotoji šalis nori aptarti per klausymą. Per klausymą bus nagrinėjami tik klausimai, kuriuos suinteresuotosios šalys iš anksto pateikė raštu.

Iš esmės per klausymus nebus pristatoma į bylą iki tol neįtraukta faktinė informacija. Nepaisant to, siekiant užtikrinti gerą administravimą ir sudaryti sąlygas Komisijos tarnyboms atlikti tyrimą, suinteresuotųjų šalių gali būti paprašyta po klausymo pateikti naujos faktinės informacijos.

5.9.   
  Rašytinės informacijos teikimo, užpildytų klausimynų siuntimo ir susirašinėjimo tvarka

Prekybos apsaugos tyrimams atlikti Komisijai pateikiama informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą ir b) pateikti informaciją ir (arba) duomenis šio tyrimo suinteresuotosioms šalims taip, kad jos galėtų pasinaudoti savo teisėmis į gynybą.

Visa laikyti konfidencialia prašoma rašytinė informacija, įskaitant šiame pranešime prašomą informaciją, užpildytus klausimynus ir suinteresuotųjų šalių susirašinėjimą, ženklinama „riboto naudojimo“ (14) grifu. Šiam tyrimui informaciją teikiančių šalių prašoma nurodyti priežastis, dėl kurių prašoma informaciją laikyti konfidencialia.

Suinteresuotosios šalys, teikiančios „riboto naudojimo“ informaciją, pagal pagrindinio reglamento 19 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „suinteresuotosioms šalims susipažinti“. Santrauka turi būti pakankamai išsami, kad būtų galima tinkamai suprasti konfidencialios informacijos esmę. Jei konfidencialią informaciją teikianti šalis nenurodo tinkamos prašymo laikyti informaciją konfidencialia priežasties arba nepateikia reikiamos formos ir kokybės nekonfidencialios tokios informacijos santraukos, Komisija į tokią informaciją gali neatsižvelgti, nebent remiantis atitinkamais šaltiniais įrodoma, kad ši informacija yra teisinga.

Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos teikti per TRON.tdi (https://tron.trade.ec.europa.eu/tron/TDI), o ilgus atsakymus, įrašytus į pastoviosios atminties kompaktinį diską (CD-ROM) arba universalųjį diską (DVD), įteikti asmeniškai arba siųsti registruotu paštu. Naudodamos TRON.tdi arba e. paštą suinteresuotosios šalys sutinka su elektroninio informacijos teikimo taisyklėmis, nustatytomis dokumente „Susirašinėjimas su Europos Komisija nagrinėjant prekybos apsaugos bylas“, paskelbtame Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf. Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik per TRON.tdi arba e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo per TRON.tdi ir e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse.

Komisijos adresas susirašinėjimui:

| European Commission |
| --- |
| Directorate-General for Trade |
| Directorate H |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate H

Office: CHAR 04/039

1049 Bruxelles/Brussel

BELGIQUE/BELGIË

TRON.tdi adresas https://tron.trade.ec.europa.eu/tron/tdi

E. paštas

dempingo klausimais:

TRADE-CITRUSFRUITS-DUMPING@ec.europa.eu

žalos klausimais:

TRADE-CITRUSFRUITS-INJURY@ec.europa.eu

6.   Tyrimo tvarkaraštis

Laikantis pagrindinio reglamento 11 straipsnio 5 dalies, tyrimas paprastai baigiamas per 12 mėnesių ir bet kokiu atveju ne vėliau kaip per 15 mėnesių nuo šio pranešimo paskelbimo dienos.

7.   Informacijos pateikimas

Paprastai suinteresuotosios šalys informaciją gali pateikti tik per šio pranešimo 5 skirsnyje nustatytus terminus.

Kad tyrimas būtų baigtas iki privalomų terminų, Komisija nepriims informacijos iš suinteresuotųjų šalių po pastabų dėl galutinio faktų atskleidimo pateikimo termino arba, jei taikytina, po pastabų dėl papildomo galutinio faktų atskleidimo pateikimo termino.

8.   Galimybė teikti pastabas dėl kitų šalių pateiktos informacijos

Siekiant užtikrinti teises į gynybą, suinteresuotosioms šalims turėtų būti suteikta galimybė teikti pastabas dėl kitų suinteresuotųjų šalių pateiktos informacijos. Suinteresuotosios šalys gali teikti pastabas dėl klausimų, iškeltų kitų suinteresuotųjų šalių pateiktoje informacijoje, bet negali kelti naujų klausimų.

Pastabos dėl kitų suinteresuotųjų šalių pateiktos informacijos, susijusios su galutinių išvadų atskleidimu, turėtų būti pateiktos per 5 dienas nuo pastabų dėl galutinių išvadų pateikimo termino, jei nenurodyta kitaip. Jei atskleidžiamos papildomos galutinės išvados, kitų suinteresuotųjų šalių pastabos dėl šio papildomo išvadų atskleidimo, turėtų būti pateiktos per 1 dieną nuo pastabų dėl šio papildomo atskleidimo pateikimo termino, jei nenurodyta kitaip.

Nurodytu laikotarpiu nedaromas poveiki Komisijos teisei tinkamai pagrįstais atvejais prašyti suinteresuotųjų šalių pateikti papildomos informacijos.

9.   Šiame pranešime nustatytų terminų pratęsimas

Šiame pranešime nustatyti terminai gali būti pratęsti, jei to prašo suinteresuotosios šalys, nurodydamos pagrįstą priežastį.

Terminas, iki kurio turi būti atsakyta į klausimyną, ir kiti šiame pranešime arba konkrečiuose suinteresuotosioms šalims skirtuose pranešimuose nurodyti terminai bus pratęsti ne daugiau kaip iki 3 papildomų dienų. Toks pratęsimas gali būti pratęstas ne daugiau kaip iki 7 dienų, jei prašančioji šalis gali įrodyti, kad susidarė išskirtinės aplinkybės.

10.   Nebendradarbiavimas

Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

Nustačius, kad suinteresuotoji šalis pateikė melagingą ar klaidinančią informaciją, į ją gali būti neatsižvelgiama ir remiamasi turimais faktais.

Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

Atsakymo pateikimas ne kompiuterine forma nelaikomas nebendradarbiavimu, jeigu suinteresuotoji šalis įrodo, kad atsakymo pateikimas reikalaujamu būdu sudarytų pernelyg didelių sunkumų ar nepagrįstų papildomų išlaidų. Suinteresuotoji šalis turėtų nedelsdama susisiekti su Komisija.

11.   Bylas nagrinėjantis pareigūnas

Suinteresuotosios šalys gali prašyti, kad nagrinėjant bylą dalyvautų prekybos bylas nagrinėjantis pareigūnas. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir visus kitus prašymus, susijusius su suinteresuotųjų šalių ir trečiųjų šalių teisėmis į gynybą, kurie gali būti pateikti tyrimo metu.

Bylas nagrinėjantis pareigūnas gali surengti klausymą ir veikti kaip suinteresuotosios (-ųjų) šalies (-ių) ir Komisijos tarnybų tarpininkas, kad būtų visapusiškai užtikrintos suinteresuotųjų šalių teisės į gynybą. Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Bylas nagrinėjantis pareigūnas išnagrinės prašymo priežastis. Šie klausymai turėtų vykti tik tuo atveju, jei klausimai per tinkamą laiką nebuvo išspręsti su Komisijos tarnybomis.

Visi prašymai turi būti pateikti tinkamu laiku, kad nebūtų sutrukdyta sklandžiai vykdyti tyrimus. Todėl suinteresuotosios šalys gali prašyti, kad nagrinėjant bylą dalyvautų bylas nagrinėjantis pareigūnas kuo greičiau po tokio įvykio, dėl kurio toks dalyvavimas yra pagrįstas. Jeigu prašymai išklausyti pateikiami nesilaikant atitinkamų tvarkaraščių, bylas nagrinėjantis pareigūnas taip pat išnagrinės tokių pavėluotai pateiktų prašymų priežastis, iškeltų klausimų pobūdį ir šių klausimų poveikį teisėms į gynybą, tinkamai atsižvelgdamas į poreikį užtikrinti gerą administravimą ir laiku baigti tyrimą.

Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje http://ec.europa.eu/trade/trade-policy-and-you/contacts/hearing-officer/.

12.   Galimybė prašyti atlikti peržiūrą pagal pagrindinio reglamento 11 straipsnio 3 dalį

Kadangi ši priemonių galiojimo termino peržiūra inicijuojama vadovaujantis pagrindinio reglamento 11 straipsnio 2 dalies nuostatomis, dėl jos išvadų galiojančios priemonės nebus keičiamos, bet tos priemonės bus panaikintos arba toliau taikomos pagal pagrindinio reglamento 11 straipsnio 6 dalį.

Jei kuri nors suinteresuotoji šalis mano, kad reikia peržiūrėti priemones, kad vėliau jas būtų galima keisti, ji gali prašyti atlikti peržiūrą pagal pagrindinio reglamento 11 straipsnio 3 dalį.

Šalys, norinčios prašyti tokios peržiūros, kuri būtų atliekama nepriklausomai nuo šiame pranešime minimos priemonių galiojimo termino peržiūros, gali kreiptis į Komisiją pirma nurodytu adresu.

13.   Asmens duomenų tvarkymas

Visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (ES) 2018/1725 (15).

Pranešimą apie duomenų apsaugą, kuriuo visi asmenys informuojami apie asmens duomenų tvarkymą vykdant Komisijos prekybos apsaugos veiklą, galima rasti Prekybos GD svetainėje http://ec.europa.eu/trade/policy/accessing-markets/trade-defence/.

---

(1)  OL C 104, 2019 3 19, p. 10.

(2)  OL L 176, 2016 6 30, p. 21.

(3)  2014 m. gruodžio 10 d. Komisijos įgyvendinimo reglamentas (ES) Nr. 1313/2014, kuriuo, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį, tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.) nustatomas galutinis antidempingo muitas (OL L 354, 2014 12 11, p. 17).

(4)  Komisijos tarnybų darbinis dokumentas dėl didelių Kinijos Liaudies Respublikos ekonomikos iškraipymų prekybos apsaugos tyrimų tikslais, 20171220, SWD(2017) 483 final/2, paskelbta adresu http://trade.ec.europa.eu/doclib/docs/2017/december/tradoc_156474.pdf. Šalies ataskaitoje nurodytus dokumentus taip pat galima gauti pateikus tinkamai pagrįstą prašymą.

(5)  2018 m. gegužės 30 d. Europos Parlamento ir Tarybos reglamentas (ES) 2018/825, kuriuo iš dalies keičiami Reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių ir Reglamentas (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (OL L 143, 2018 6 7, p. 1).

(6)  Visos nuorodos į šio pranešimo paskelbimą yra nuorodos į šio pranešimo paskelbimą Europos Sąjungos oficialiajame leidinyje, jei nenurodyta kitaip.

(7)  Gamintojas – bet kuri nagrinėjamosios šalies bendrovė, gaminanti peržiūrimąjį produktą, taip pat visos su ja susijusios bendrovės, dalyvaujančios gaminant, vidaus rinkoje parduodant ar eksportuojant peržiūrimąjį produktą.

(8)  http://trade.ec.europa.eu/tdi/case_details.cfm?id=2425

(9)  Atrinkti galima tik su gamintojais nagrinėjamosiose šalyse nesusijusius importuotojus. Su gamintojais susiję importuotojai turi užpildyti šiems eksportuojantiems gamintojams skirto klausimyno I priedą. Pagal 2015 m. lapkričio 24 d. Komisijos įgyvendinimo reglamento (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės, 127 straipsnį du asmenys laikomi susijusiais, jeigu: a) vienas iš jų yra kito asmens įmonės vadovas arba darbuotojas; b) jie yra juridiškai pripažinti verslo partneriai; c) jie yra darbdavys ir darbuotojas; d) trečiasis asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) abu šie asmenys tiesiogiai arba netiesiogiai yra valdomi trečiojo asmens; g) abu šie asmenys tiesiogiai arba netiesiogiai valdo trečiąjį asmenį arba h) jie yra vienos šeimos nariai (OL L 343, 2015 12 29, p. 558). Asmenys laikomi vienos šeimos nariais tik tuo atveju, jeigu jie yra susiję šiais giminystės ryšiais: i) vyras ir žmona, ii) tėvai ir vaikai, iii) brolis ir sesuo (tikri ar turintys tik vieną bendrą tėvą ar motiną), iv) seneliai ir anūkai, v) dėdė arba teta ir sūnėnas arba dukterėčia, vi) uošvis arba uošvė ir žentas arba marti, vii) svainis ir svainė. Pagal Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 5 straipsnio 4 dalį asmuo – tai fizinis asmuo, juridinis asmuo ir bet kuris asmenų susivienijimas, kuris nėra juridinis asmuo, tačiau pagal Sąjungos arba nacionalinę teisę pripažįstamas galinčiu atlikti teisinius veiksmus (OL L 269, 2013 10 10, p. 1).

(10)  Nesusijusių importuotojų pateikti duomenys taip pat gali būti naudojami dėl kitų šio tyrimo aspektų, ne vien dempingui nustatyti.

(11)  http://trade.ec.europa.eu/tdi/case_details.cfm?id=2425

(12)  http://trade.ec.europa.eu/tdi/case_details.cfm?id=2425

(13)  http://trade.ec.europa.eu/tdi/case_details.cfm?id=2425

(14)  „Riboto naudojimo“ dokumentas yra konfidencialus dokumentas pagal pagrindinio reglamento 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.

(15)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---

I PRIEDAS

Image 1
  Image 2
  Image 3

---

II PRIEDAS

Image 4
  Image 5

---

III priedas

Image 6
  Image 7

---

PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU

Europos Komisija

| 10.12.2019 | LT | Europos Sąjungos oficialusis leidinys | C 414/30 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/30

---

Išankstinis pranešimas apie koncentraciją

(Byla M.9694 – Hermes / Iridium / JV)

Bylą numatoma nagrinėti supaprastinta tvarka

(Tekstas svarbus EEE)

(2019/C 414/09)

1.

Šis pranešimas susijęs su šiomis įmonėmis:

| — | „Hermes GPE LLP“ (toliau – „Hermes“, Jungtinė Karalystė), |
| --- | --- |

—

„Hermes GPE LLP“ (toliau – „Hermes“, Jungtinė Karalystė),

| — | „Iridium Conceciones de Infrastructuras S.A.“ (toliau – „Iridium“, Ispanija), priklausančia „ACS Group“ (toliau – „ACS“, Ispanija), |
| --- | --- |

—

„Iridium Conceciones de Infrastructuras S.A.“ (toliau – „Iridium“, Ispanija), priklausančia „ACS Group“ (toliau – „ACS“, Ispanija),

| — | BĮ (Ispanija), įskaitant:






  — | „Eix Diagonal Concessionària de la Generalitat de Catalunya“ (toliau – „Eix Diagonal“, Ispanija) |
| --- | --- | --- |

—

BĮ (Ispanija), įskaitant:

—

„Eix Diagonal Concessionària de la Generalitat de Catalunya“ (toliau – „Eix Diagonal“, Ispanija)

| — | „Autovía del Pirineo S.A.“ (toliau – A-21, Ispanija), |
| --- | --- |

—

„Autovía del Pirineo S.A.“ (toliau – A-21, Ispanija),

| — | „Autovía de los Pinares, S.A.“ (toliau – „Aupisa“, Ispanija), |
| --- | --- |

—

„Autovía de los Pinares, S.A.“ (toliau – „Aupisa“, Ispanija),

| — | „Concesionaria Santiago-Brión S.A.“ (toliau – „Santiago-Brión“, Ispanija), |
| --- | --- |

—

„Concesionaria Santiago-Brión S.A.“ (toliau – „Santiago-Brión“, Ispanija),

| — | „Reus-Alcover Concesionària de la Generalitat de Catalunya S.A. (toliau – „Reus-Alcover“, Ispanija), |
| --- | --- |

—

„Reus-Alcover Concesionària de la Generalitat de Catalunya S.A. (toliau – „Reus-Alcover“, Ispanija),

| — | „Autovía de la Mancha S.A.“ (toliau – „Aumancha“, Ispanija), |
| --- | --- |

—

„Autovía de la Mancha S.A.“ (toliau – „Aumancha“, Ispanija),

| — | „Inversora de la Autovía de la Mancha S.A.“ (toliau – „Inversora“, Ispanija). |
| --- | --- |

—

„Inversora de la Autovía de la Mancha S.A.“ (toliau – „Inversora“, Ispanija).

Įmonės „Hermes“ ir „Iridium“ įgyja, kaip apibrėžta Susijungimų reglamento 3 straipsnio 1 dalies b punkte ir 3 straipsnio 4 dalyje, bendrą visos BĮ, kuri valdys mokamų greitkelių koncesijas (t. y. „Eix-Diagonal“, A-21, „Aupisa“, „Santiago-Brión“, „Reus-Alcover“, „Aumancha“ ir „Inversora“, kartu vadinamos mokamų greitkelių koncesijomis), kontrolę.

Koncentracija vykdoma perkant akcijas.

2.

| — | „Hermes“ – pasaulinėse privačiose rinkose pirmaujanti specializuota investuotoja, kurios specializacija – individualių ir diversifikuotų privataus kapitalo ir infrastruktūros portfelių kūrimas klientų vardu. |
| --- | --- |

—

„Hermes“ – pasaulinėse privačiose rinkose pirmaujanti specializuota investuotoja, kurios specializacija – individualių ir diversifikuotų privataus kapitalo ir infrastruktūros portfelių kūrimas klientų vardu.

| — | „Iridium“ – Ispanijos statybų grupės ACS dalis, užsiimanti koncesijų plėtojimu, valdymu ir priežiūra. |
| --- | --- |

—

„Iridium“ – Ispanijos statybų grupės ACS dalis, užsiimanti koncesijų plėtojimu, valdymu ir priežiūra.

| — | BĮ – užsiima transporto sektoriaus koncesijų valdymu ir valdys mokamų greitkelių koncesijas. |
| --- | --- |

—

BĮ – užsiima transporto sektoriaus koncesijų valdymu ir valdys mokamų greitkelių koncesijas.

3.

Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.

4.

Pastabos Komisijai turi būti pateiktos per 10 dienų nuo šio pranešimo paskelbimo. Visoje korespondencijoje turėtų būti pateikiama ši nuoroda:

M.9694 – Hermes /Iridium / JV

Pastabas Komisijai galima siųsti e. paštu, faksu arba paštu. Kontaktiniai duomenys:

E. paštas COMP-MERGER-REGISTRY@ec.europa.eu

Faksas +32 22964301

Pašto adresas

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  OL L 24, 2004 1 29, p. 1 (Susijungimų reglamentas).

1

(2)  OL C 366, 2013 12 14, p. 5.

2

---

| 10.12.2019 | LT | Europos Sąjungos oficialusis leidinys | C 414/32 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/32

---

Išankstinis pranešimas apie koncentraciją

(Byla M.9521 – Bamesa / Sumitomo / Steel Centre Europe)

Bylą numatoma nagrinėti supaprastinta tvarka

(Tekstas svarbus EEE)

(2019/C 414/10)

1.

Šis pranešimas susijęs su šiomis įmonėmis:

| — | „Bamesa Aceros S.L.“ (toliau – „Bamesa“, Ispanija), kontroliuojama įmonės „ARMASFI S.L.“, |
| --- | --- |

—

„Bamesa Aceros S.L.“ (toliau – „Bamesa“, Ispanija), kontroliuojama įmonės „ARMASFI S.L.“,

| — | „Sumitomo Corporation“ (toliau – „Sumitomo“, Japonija), |
| --- | --- |

—

„Sumitomo Corporation“ (toliau – „Sumitomo“, Japonija),

| — | „Steel Centre Europe s.r.o.“ (toliau – SCE, Čekijos Respublika). |
| --- | --- |

—

„Steel Centre Europe s.r.o.“ (toliau – SCE, Čekijos Respublika).

Įmonės „Bamesa“ ir „Sumitomo“ įgyja, kaip apibrėžta Susijungimų reglamento 3 straipsnio 1 dalies b punkte, visos įmonės SCE kontrolę. Prieš sandorį „Sumitomo“ jau buvo SCE akcininkė.

Koncentracija vykdoma perkant akcijas.

2.

| — | „Bamesa“ – plieno paskirstymas per su plienu susijusių paslaugų centrus, |
| --- | --- |

—

„Bamesa“ – plieno paskirstymas per su plienu susijusių paslaugų centrus,

| — | „Sumitomo“ – prekyba metalo produktais, transporto ir statybų sistemos, aplinkosauga ir infrastruktūra, cheminės medžiagos ir elektronika, žiniasklaida, tinklai ir su gyvenimo būdu susijusios prekės, mineraliniai ištekliai, energetika ir gyvybės mokslai, |
| --- | --- |

—

„Sumitomo“ – prekyba metalo produktais, transporto ir statybų sistemos, aplinkosauga ir infrastruktūra, cheminės medžiagos ir elektronika, žiniasklaida, tinklai ir su gyvenimo būdu susijusios prekės, mineraliniai ištekliai, energetika ir gyvybės mokslai,

| — | SCE – plieno paskirstymas per su plienu susijusių paslaugų centrus, daugiausia Čekijoje. |
| --- | --- |

—

SCE – plieno paskirstymas per su plienu susijusių paslaugų centrus, daugiausia Čekijoje.

3.

Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.

4.

Pastabos Komisijai turi būti pateiktos per 10 dienų nuo šio pranešimo paskelbimo. Visoje korespondencijoje turėtų būti pateikiama ši nuoroda:

M.9521 – Bamesa / Sumitomo / Steel Centre Europe

Pastabas Komisijai galima siųsti e. paštu, faksu arba paštu. Kontaktiniai duomenys:

E. paštas COMP-MERGER-REGISTRY@ec.europa.eu

Faksas +32 22964301

Pašto adresas

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  OL L 24, 2004 1 29, p. 1 (Susijungimų reglamentas).

1

(2)  OL C 366, 2013 12 14, p. 5.

2

---

KITI AKTAI

Europos Komisija

| 10.12.2019 | LT | Europos Sąjungos oficialusis leidinys | C 414/33 |
| --- | --- | --- | --- |

10.12.2019

LT

Europos Sąjungos oficialusis leidinys

C 414/33

---

Pranešimo apie vyno sektoriaus produktų nuorodos specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2019/C 414/11)

Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINIO PAKEITIMO PATVIRTINIMĄ

„COUR-CHEVERNY“

PDO-FR-A0304-AM02

Pranešimo data: 2019 9 18

PATVIRTINTO PAKEITIMO APRAŠYMAS IR PAGRINDIMAS

1.   Genėjimo taisyklės

Nuorodos „Cour Cheverny“ specifikacijos VI antraštinės dalies 1 punkto b papunktyje išbraukiamas sakinys „Vaisingų šakų po žydėjimo (23 Lorenz fenologinė stadija) yra ne daugiau kaip 11.“

Šiuo pakeitimu, t. y. genėjimo taisyklių sušvelninimu, siekiama labiau atsižvelgti į klimato kaitą, kad būtų galima prisitaikyti prie klimato reiškinių.

Atitinkamai iš dalies keičiamas bendrojo dokumento 5.1 punktas.

2.   Vyno išleidimas į apyvartą tarp įgaliotų sandėlių savininkų

Išbraukiamas 1 skyriaus IX antraštinės dalies 5 punkto b papunktis dėl vyno išleidimo į apyvartą tarp įgaliotų sandėlių savininkų datos.

Bendrajam dokumentui šis pakeitimas įtakos neturi.

3.   Pagrindiniai tikrinami punktai

3 skyrius peržiūrėtas siekiant supaprastinti pagrindinių tikrinamų punktų kontrolės metodiką.

Bendrajam dokumentui šis pakeitimas įtakos neturi.

4.   INAO nuoroda

3 skyriaus II antraštinėje dalyje Montrėjaus su Bua savivaldybė pakeičiama Montrėjaus savivaldybe.

Šio pakeitimo tikslas yra atsižvelgti į pakeistą savivaldybės pavadinimą.

Bendrajam dokumentui šis pakeitimas įtakos neturi.

BENDRASIS DOKUMENTAS

1.   Produkto pavadinimas

„Cour-Cheverny“

2.   Geografinės nuorodos tipas

SKVN – saugoma kilmės vietos nuoroda

3.   Vynuogių produktų kategorijos

1.Vynas

4.   Vyno (-ų) aprašymas

Baltieji sausi neputojantys vynai

Sausų vynų minimali natūrali alkoholio koncentracija tūrio procentais yra 10,5 %.

Po išpilstymo fermentuojamų cukrų (gliukozės ir fruktozės) kiekis sausuose vynuose yra ne didesnis kaip 4 g/l, o bendrasis rūgštingumas, išreikštas vyno rūgštimi, litre yra ne daugiau kaip 2 gramais mažesnis nei fermentuojamų cukrų (gliukozės ir fruktozės) kiekis.

Vynuose, kurių minimali natūrali alkoholio koncentracija tūrio procentais yra 13,5 %, fermentuojamų cukrų (gliukozės ir fruktozės) kiekis yra ne didesnis kaip 6 g/l.

Po sodrinimo vynų visuminė alkoholio koncentracija tūrio procentais neviršija 12,5 %. Lakiųjų rūgščių, bendrojo rūgštingumo ir bendro sieros dioksido kiekiai nustatyti ES teisės aktuose. Tai baltieji neputojantys vynai. Jauniems vynams būdingas malonus gaivumas.

Kiti kriterijai atitinka galiojančiuose teisės aktuose nustatytus reikalavimus.

Vynams dažniausiai būdingi citrusinių vaisių, vaisių geltonu minkštimu arba baltų gėlių aromatai. Kartais galima pajusti rabarbarų, prieskonių ar mentolio aromatų. Vis dėlto šių vynų originalumas atsiskleidžia bėgant laikui. Išlaikius kelerius metus, dažnai išryškėja medaus, citrinų, vaško ar džiovintų slyvų aromatai, taip pat lengvas oksidacijos proceso aromatas, būdingas ‘Romorantin B’ vynuogių veislei. Jei vynuose yra fermentuojamų cukrų, vynai paprastai yra dar kompleksiškesni, be to, pagerėja jų laikymo galimybės.

| Bendrosios analitinės savybės |
| --- |
| Didžiausia visuminė alkoholio koncentracija (tūrio %) | |
| Mažiausia faktinė alkoholio koncentracija (tūrio %) | |
| Mažiausias bendras rūgščių kiekis | |
| Didžiausias lakiųjų rūgščių kiekis (miliekvivalentais viename litre) | |
| Didžiausias bendras sieros dioksido kiekis (miligramais viename litre) | |

Bendrosios analitinės savybės

Didžiausia visuminė alkoholio koncentracija (tūrio %)

Mažiausia faktinė alkoholio koncentracija (tūrio %)

Mažiausias bendras rūgščių kiekis

Didžiausias lakiųjų rūgščių kiekis (miliekvivalentais viename litre)

Didžiausias bendras sieros dioksido kiekis (miligramais viename litre)

Baltieji pusiau saldūs ir saldūs neputojantys vynai

Pusiau saldžių ir saldžių vynų minimali natūrali alkoholio koncentracija tūrio procentais yra 13,5 %.

Po išpilstymo fermentuojamų cukrų (gliukozės ir fruktozės) kiekis pusiau saldžiuose ir saldžiuose vynuose yra ne mažesnis kaip 20 g/l ir ne didesnis kaip 45 g/l.

Vynai, kurių fermentuojamų cukrų (gliukozės ir fruktozės) kiekis ne mažesnis kaip 20 g/l, gaminami be sodrinimo etapo. Lakiųjų rūgščių, bendrojo rūgštingumo ir bendro sieros dioksido kiekiai nustatyti ES teisės aktuose.

Kiti kriterijai atitinka galiojančiuose teisės aktuose nustatytus reikalavimus.

Vynams dažniausiai būdingi citrusinių vaisių, vaisių geltonu minkštimu arba baltų gėlių aromatai. Kartais galima pajusti rabarbarų, prieskonių ar mentolio aromatų. Vis dėlto šių vynų originalumas atsiskleidžia bėgant laikui. Išlaikius kelerius metus, dažnai išryškėja medaus, citrinų, vaško ar džiovintų slyvų aromatai, taip pat lengvas oksidacijos proceso aromatas, būdingas ‘Romorantin B’ vynuogių veislei. Jei vynuose yra fermentuojamų cukrų, vynai paprastai yra dar kompleksiškesni, be to, pagerėja jų laikymo galimybės.

| Bendrosios analitinės savybės |
| --- |
| Didžiausia visuminė alkoholio koncentracija (tūrio %) | |
| Mažiausia faktinė alkoholio koncentracija (tūrio %) | |
| Mažiausias bendras rūgščių kiekis | |
| Didžiausias lakiųjų rūgščių kiekis (miliekvivalentais viename litre) | |
| Didžiausias bendras sieros dioksido kiekis (miligramais viename litre) | |

Bendrosios analitinės savybės

Didžiausia visuminė alkoholio koncentracija (tūrio %)

Mažiausia faktinė alkoholio koncentracija (tūrio %)

Mažiausias bendras rūgščių kiekis

Didžiausias lakiųjų rūgščių kiekis (miliekvivalentais viename litre)

Didžiausias bendras sieros dioksido kiekis (miligramais viename litre)

5.   Vyno gamybos metodai

a)   
  Pagrindiniai vynininkystės metodai

Specifinis vynininkystės metodas

Vynai, kurių fermentuojamų cukrų (gliukozės ir fruktozės) kiekis didesnis kaip 20 g/l, gaminami be sodrinimo etapo. Draudžiama naudoti medžio skiedras. Po sodrinimo vynų visuminė alkoholio koncentracija tūrio procentais neviršija 12,5 %. Be to, kas nurodyta pirmiau, vynai turi būti gaminami laikantis visos Sąjungos lygmeniu taikytinų ir Kaimo ir jūrų žuvininkystės kodekse nustatytų vynininkystės praktikos reikalavimų.

Auginimo praktika

a) Vynuogyno tankumas. Minimalus vynuogyno tankumas –4 500 vynmedžių sodinių viename hektare, atstumas tarp eilių – ne didesnis nei 2,10 m. Atstumas tarp augalų toje pačioje eilėje yra 0,90–1,20 m. b) Genėjimo taisyklės. Vynmedžiai genimi ant vynmedžio sodinio paliekant ne daugiau nei 13 pumpurų. Vynmedžiai genimi: Guyot metodu, paliekant vieną ilgą kamieną ir daugiausiai dvi ataugas; paliekant dvi trumpas šakas; paliekant ataugas (formuojant vėduoklės formą arba auginant Cordon de Royat būdu).

b)   
  Didžiausias gamybos kiekis

Sausi vynai

72 hektolitrai iš vieno hektaro

Pusiau saldūs ir saldūs vynai

60 hektolitrų iš vieno hektaro

6.   Nustatyta geografinė vietovė

Vynuogių derlius imamas, vyndaryste užsiimama, vynai gaminami ir brandinami toliau nurodytų Luaro ir Šero departamento savivaldybių teritorijoje: Cellettes, Cheverny, Chitenay, Cormeray, Cour-Cheverny, Huisseausur-Cosson, Montlivault, Mont-près-Chambord, Saint-Claude-de-Diray, Tour-en-Sologne, Vineuil.

7.   Pagrindinės vynuogių veislės

‘Romorantin B’ – ‘Daner’

8.   Ryšio (-ių) su kilmės vieta aprašymas

Gamtinių veiksnių, darančių įtaką ryšiui, aprašymas

Kairiajame Luaros krante esanti geografinė vietovė plyti tarp upės pakrantės šiaurėje iki Ševerni ir Kur Ševerni savivaldybių pietuose. Šiaurės vakaruose ji ribojasi su Luara ir Riusi mišku, o rytuose ir pietuose – su Didžiosios Solonės gamtiniu regionu (visų pirma su miškingais Šamboro parko plotais ir Ševerni mišku). Šioje geografinėje vietovėje miškas yra labai svarbus. Vynuogynai sodinami arba prie Luaros upės, arba šioje vietovėje gausių didesnių ar mažesnių miško masyvų proskynose.

Geografinė vietovė išsidėsčiusi šiek tiek banguotoje plynaukštėje. Ją nuo rytų iki vakarų drėkina du Luaros intakai – Kosonas ir Bevronas, taip pat keli pastarųjų intakai. Geologinį substratą daugiausia sudaro vėlyvosios kreidos epochos molio ir silicio formacijos, virš kurių plyti Boso gamtinio regiono klintys (Akvitanijos laikų), o jas dengia Solonės molio ir smėlio formacijos (Burdigalos laikų). Vietomis matyti aukštos smėlingos Luaros slėnio terasos.

Tiksliai nustatytiems sklypams, kuriuose skinamos vynuogės, būdingas: – dirvožemis, kuriame dominuoja virš molingo pagrindo (Solonės formacijos) plytintis smėlis arba molis ir smėlis; – rudas klintinis arba kalcio turintis dirvožemis (Boso regiono klintys).

Netipiniam okeaniniam klimatui būdingi šiek tiek ryškesni nei kitose Luaros ir Tūro regiono vietovėse, kuriose gaminamas vynas su saugoma kilmės vietos nuoroda, kontinentinio klimato požymiai: oras yra sausesnis (25–50 mm arba mažiau kritulių per metus) ir gerokai vėsesnis (vegetaciniu laikotarpiu vidutinė temperatūra yra žemesnė 0,5–1 °C, o žemiausia temperatūra – žemesnė 1 °C). Klimatui įtaką taip pat daro šios vietovės miško masyvai ir Bevrono, Kosono bei jų smulkiųjų intakų slėniai.

Žmogiškųjų veiksnių, darančių įtaką ryšiui, aprašymas

Manoma, kad 1519 m. karalius Pranciškus I iš Burgundijos į savo rezidenciją Romoranteno mieste atsivežė 80 000 baltųjų vynuogių veislės sodinių. Šio apie keturiasdešimt kilometrų į pietryčius nuo Kur Ševerni įsikūrusio miesto vardu vėliau buvo pavadinta vynuogių veislė. Neseniai atlikti genetiniai tyrimai rodo, kad ši veislė gauta kryžminant ‘Gouais B’ ir ‘Pinot noir N’ veisles, taip pat kitas burgundiškas veisles (‘Aligoté B’, ‘Auxerrois B’, ‘Chardonnay B’, ‘Gamay N’ ir ‘Melon B’), vadinasi, jos burgundiška kilmė visai tikėtina.

1577 m. Paryžiaus parlamentas paskelbė įsaką, kuriuo paryžiečiams uždraudė pirkti vynus, pagamintus mažiau nei už dvidešimt mylių (88 km) iki sostinės esančiuose vynuogynuose. Siekiant patenkinti atsiradusį poreikį, vynuogynai pirmiausia pradėti plėsti aplink Orleaną, vėliau dar tolyn, link Blua ir Tūro. XVII amžiuje pradėjus naudoti Luarą ir Seną jungiantį kanalą, labai palengvėjo vyno gabenimas. Ilgainiui gausėjo stambių vynuogių augintojų, taigi XVIII amžiuje nubraižytame Kasinio žemėlapyje abiejuose Luaros krantuose buvo pažymėtas ištisinis vynuogynas. Vis dėlto, priešingai nei senajame Boso vynuogių auginimo regione (esančiame kitame Luaros krante), kur visų pirma buvo auginamos itin atsparios ir daug uogų vedančios ‘Teinturier N’ veislės vynuogės (vietinių dar vadinamos didžiosiomis juodosiomis), „Cour-Cheverny“ geografinėje vietovėje buvo išsaugota kokybiško vyno gamybos tradicija ir vyndariai liko ištikimi ankstyvai ’Romorantin B’ veislei, kuri dėl savo atsparumo yra puikiai prisitaikiusi prie natūralios aplinkos. Iš pernokusių šios veislės vynuogių gaminami vynai su didesniu ar mažesniu fermentuojamų cukrų kiekiu. Šios veislės vynmedžių nei Prancūzijoje, nei kitur pasaulyje neauginama didesniais kiekiais. 2008 m. „Cour-Cheverny“ vynuogynas užėmė 60 hektarų. Juose dirbo apie trisdešimt augintojų, pagaminančių šiek tiek daugiau nei 1 500 hektolitrų vyno. Tai baltieji neputojantys vynai. Jauniems vynams būdingas malonus gaivumas. Vynams dažniausiai būdingi citrusinių vaisių, vaisių geltonu minkštimu arba baltų gėlių aromatai. Kartais galima pajusti rabarbarų, prieskonių ar mentolio aromatų. Vis dėlto šių vynų originalumas atsiskleidžia bėgant laikui. Išlaikius kelerius metus, dažnai išryškėja medaus, citrinų, vaško ar džiovintų slyvų aromatai, taip pat lengvas oksidacijos proceso aromatas, būdingas ‘Romorantin B’ vynuogių veislei. Jei vynuose yra fermentuojamų cukrų, vynai paprastai yra dar kompleksiškesni, be to, pagerėja jų laikymo galimybės. Pagrindinis veiksnys, lėmęs vynuogyno įveisimą šioje vietovėje, buvo skurdus, sunkiai įdirbamas ir mažą javų derlių duodantis dirvožemis. Šios geografinės vietovės dirvožemiui didelę įtaką daro Luaros upė (erozija ir sąnašos terasose). Vis dėlto geologiniu požiūriu ši vietovė yra išskirtinė, palyginti su kitomis Luaros regiono vietovėmis, kuriose gaminamas vynas su saugoma kilmės vietos nuoroda.

Dažniausiai šiai nustatytai vietovei priskirtiems sklypams būdingas smėlingas, ne itin gilus, mažo derlingumo, gerai drenuojamas ir mažai vandens išteklių turintis dirvožemis. Tokiuose sklypuose vynuogės gerai noksta.

Vynuogių augintojai stebi ir analizuoja, kaip auga jų vynmedžiai, todėl gali nustatyti tinkamą vynuogyno vietą, palankią retai ir išskirtinei, prie originalių šių vynų aromatų labai prisidedančiai ‘Romorantin B’ veislei augti. Tik viena vynams su saugoma kilmės vietos nuoroda gaminti skirta vynuogių veislė, jos atsparumas ir prisitaikymas prie sudėtingos šios geografinės vietovės gamtinės aplinkos lėmė tai, kad vynuogių augintojai iš pernokusių vynuogių pradėjo gaminti geros kokybės saldų vyną.

Ši penkis šimtmečius auginama veislė, taip pat optimali augalų ir jų derlingumo potencialo priežiūra, grindžiama griežtomis vynmedžių auginimo ir genėjimo taisyklėmis, vynuogių augintojams leido atskleisti pripažintas originalias savo produktų savybes.

1993 m. pripažintos saugomos kilmės vietos nuorodos „Cour-Cheverny“ vynai šiuo metu minimi tarp geriausių Luaros slėnio regiono vynų. Norėdami supažindinti su šiais vynais, vyndariai Ševerni pilyje įkūrė originalius Vyno namus, kuriuose kasmet apsilanko daugiau kaip 300 000 lankytojų.

9.   Kitos pagrindinės sąlygos (išpilstymas, ženklinimas, kiti reikalavimai)

Teisinis pagrindas:

nacionalinės teisės aktai

Papildomų reikalavimų rūšis:

su gamyba nustatytoje geografinėje vietovėje susijusi nukrypti leidžianti nuostata

Sąlygos aprašymas

Arčiausiai esanti vietovė, kuriai taikoma su vyndaryste, vyno gamyba ir brandinimu susijusi nukrypti leidžianti nuostata, apima šių Luaro ir Šero departamento savivaldybių teritorijas: Candé-sur-Beuvron, Feings, Fougères-sur-Bièvre, Fresnes, Maslives, Les Montils, Muides-surLoire, Ouchamps, Saint-Dyé-sur-Loire, Saint-Laurent-Nouan, Sambin, Seur ir Monthou-sur-Bièvre savivaldybės kadastrinio plano E dalį.

Teisinis pagrindas:

nacionalinės teisės aktai

Papildomų reikalavimų rūšis:

papildomos nuostatos dėl ženklinimo

Sąlygos aprašymas:

| a) | etiketėse po saugomos kilmės vietos nuorodos pavadinimu nepateikiamas vynuogių veislės pavadinimas; |
| --- | --- |

a)

etiketėse po saugomos kilmės vietos nuorodos pavadinimu nepateikiamas vynuogių veislės pavadinimas;

| b) | vynai, kuriuose fermentuojamų cukrų (gliukozės ir fruktozės) kiekis yra ne mažesnis kaip 20 g/l, turi būti žymimi nuorodomis „moelleux“ (pusiau saldus) arba „doux“ (saldus), atsižvelgiant į vyne esantį fermentuojamų cukrų (gliukozės ir fruktozės) kiekį, kaip tai nustatyta ES teisės aktuose; |
| --- | --- |

b)

vynai, kuriuose fermentuojamų cukrų (gliukozės ir fruktozės) kiekis yra ne mažesnis kaip 20 g/l, turi būti žymimi nuorodomis „moelleux“ (pusiau saldus) arba „doux“ (saldus), atsižvelgiant į vyne esantį fermentuojamų cukrų (gliukozės ir fruktozės) kiekį, kaip tai nustatyta ES teisės aktuose;

| c) | neprivaloma informacija etiketėse rašoma ne didesniu (nei aukštesniu, nei platesniu) šriftu nei dvigubas šrifto, kuriuo užrašyta saugoma kilmės vietos nuoroda, dydis; |
| --- | --- |

c)

neprivaloma informacija etiketėse rašoma ne didesniu (nei aukštesniu, nei platesniu) šriftu nei dvigubas šrifto, kuriuo užrašyta saugoma kilmės vietos nuoroda, dydis;

| d) | geografinis pavadinimas „Val de Loire“ rašomas ne didesniu šriftu (nei aukštesniu, nei platesniu) nei 2/3 šrifto, kuriuo užrašyta saugoma kilmės vietos nuoroda; |
| --- | --- |

d)

geografinis pavadinimas „Val de Loire“ rašomas ne didesniu šriftu (nei aukštesniu, nei platesniu) nei 2/3 šrifto, kuriuo užrašyta saugoma kilmės vietos nuoroda;

| e) | vynų, kuriems suteikta saugoma kilmės vietos nuoroda, etiketėse galima nurodyti mažesnę geografinę vietovę, jeigu ji įtraukta į kadastrą ir nurodyta derliaus deklaracijoje. |
| --- | --- |

e)

vynų, kuriems suteikta saugoma kilmės vietos nuoroda, etiketėse galima nurodyti mažesnę geografinę vietovę, jeigu ji įtraukta į kadastrą ir nurodyta derliaus deklaracijoje.

Nuoroda į produkto specifikaciją

https://info.agriculture.gouv.fr/gedei/site/bo-agri/document_administratif-449162c2-914f-4ae7-a61a-51f9e03d691b

---

(1)  OL L 9, 2019 1 11, p. 2.

---